আমি মারা গেছি ৷ কোলকাতা শোকস্তব্ধ ৷ খবরের কাগজের হেডলাইন এখন আমি৷ কত শোকগাঁথা, অজস্র লেখনী, শোক মিছিল ৷ স্বদেশ-বিদেশের লোকেদের সঙ্গে কলকাতার লোকদের আড়াআড়ি ভীড় ৷ মার্কিন প্রেসিডেন্টও আসবেন বলেছেন ৷\nভীড়ে চিৎকার মারামারি, আমার শরীরের স্পর্শ পাওয়ার জন্য প্রাণপন চেষ্টা ৷ আমি অবশ্য মিছিলের মধ্যে ঠান্ডায় বেশ আরামেই আছি ৷ ভি আই পি-দের মধ্যে একজন আমার দাঁড়ির চুল পাওয়ার জন্য কী ছেলেমানুষি ৷ টেনে তুলেও নিয়েছে একটা কি দুটো ৷ আমার ব্যথা লাগার বদলে আনন্দ হয়েছে ৷ অমন ভি আই পি আমার পিছনে পড়েছে দেখে ৷\nকয়েকদিন হল আমি ঠান্ডা ঘরে শুয়ে আছি ৷ না, না লাশকাটা ঘরে নয় ৷ একবারে রাজকীয় ঘরে ৷ দিনের বেলায় ভালোই কাটে, কত প্রণাম, কত চোখের জল, কত ফুল, মালা স্তবক ৷ আচ্ছা মার্কিন প্রেসিডেন্ট যে ফুল দেবে, বাজারে তার দাম কত হবে? বিক্রি করলে ভালোই আমদানি হবে ৷ মানে আরও একটু ধনী ৷ আচ্ছা আহাম্মক তো ৷ তুই তো এখন মরা ৷ এখনো স্বপ্ন? মরা মানু—ষ কি স্বপ্ন দেখে? তোর স্বভাবটা একই রয়ে গেল ৷\nসাতদিন হয়ে গেল ৷ এখন আর অতটা উত্তেজনা নেই ৷ লোকজন আসাও কমে গেছে ৷ রাতে আমার খুব ঠান্ডা লাগে ৷ ভীষণ ঠান্ডা ৷ কাঁচের ঘরে এসি চলছে সর্বক্ষণ৷ একটু ভয়ও করে, গম্ভীর মুখে সিকিউরিটি গার্ড কাঁধে অস্ত্র – পায়ে গট গট করে বুটের আওয়াজ ৷ আমি নিজেকে বলি মরার আবার ভয় কীরে ? ঠান্ডাই বা কেন গরমই বা কেন? কিন্তু তবু লাগে ভয় আর শীত ৷\nএকটু কাশি শুরু হয়েছে ৷ বোধহয় একটু হাঁপও ধরছে ৷ ফুসফুসটার মধ্যে কেমন চাপচাপ ভাব ৷ হার্টটা ঠিক আছে তো ? অবশ্য আমি এখন ভি আই পিদের ভি আই পি, ভেরি ভেরি অনেক ভেরি – ভি আই পি ৷ বিড়ি খাওয়ার জন্য এমন হয়েছে ? কমদামী বিড়ি? আর চিন্তা কী? এখন বিদেশী সিগারেট খাব ৷ সবাই পাঠাবে ৷ কিনতেও হবে না ৷ আচ্ছা হাবানার চুরুট খেলে কেমন হয় – পাওয়া যায় এখনও ? শরীরে সু্যট করবে কীনা সেটাও ভাবতে হবে ৷ বয়েস তো হয়েছে ৷ তবে চিন্তা নেই ডাক্তার আসছে লন্ডন থেকে শুধু আমার জন্য বিশেষ বিমানে করে ৷\nআচ্ছা আমি কিসের জন্য বিখ্যাত? সব চাইতে বিখ্যাত রাজবাড়ির জামাই বলে , অথবা বৃত্তি পরীক্ষায় রেকর্ড নম্বর ? বেস্ট ফুটবলার, ক্রিকেটার, দাপুটে আই সি এস, গায়ক, নাকি – আবার স্বপ্ন ? ঠিক আছে সতি্ই তো মরার আবার স্বপ্ন ? হয় নাকি?\nচায়ের খিদে পাচ্ছে ৷ আমার এমন হ—য়— ৷ কখনো চায়ের খিদে পায়, কখনো পান্তাভাতের , বিরিয়ানি আমার সহ্য হয় না ৷ ফ্রায়েড রাইস চলতে পারে ৷ কখনও আমার দু-টাকার কটকটি ভাজার খিদে পায় ৷ তখন অসুবিধা হয় – ওই টাকা পিয়ারলেস ইন বা সোনার বাংলায় খাবারই খাব ৷ সাধারণ মানু—ষ তো নই আর? সাধারণ খাবার খেতে দেখলে লোকে কী বলবে ? আবার বাজে কথা? তুই হাভাতে ঘরের ছেলে, বুড়ো হয়ে— মরে রয়েছিস, কথাটা মনে থাকে না কেন? সরি, কিন্তু একটু গরম চা - পাতি ফুটপাতের চা হলেও চলবে ৷\n- আপনার চা, তাড়াতাড়ি খান ৷ পরে আর গরম করতে বলবেন না – পারবে না ৷\nকী হল ? গলাটাতো চেনা ৷ আমার বউমার ছাড়া এমন কর্কশ স্বর আর বলার ঢং আর কার হবে?\nঘুম ভেঙে গেল ৷ খুব কষ্ট পেলাম মনে ৷ মরে এতক্ষণ আরামে ছিলাম ৷ মরে গিয়ে ভিআইপি৷ আর এখন বেঁচে শুয়ে আছি, বারান্দায় একটা কোণে মাদুরের উপর ছেঁড়া তোষক পেতে ৷ শীতে কুঁকড়ে আছি ৷ আহা, মরাতে এত সুখ এই স্বপ্নটা না দেখলে কে জানত ৷ পাশে ততক্ষণে ঠান্ডা হয়ে যাওয়া চায়ের কাপটায় চুমুক দিলাম ৷\nআমার আসল নাম – রমাকান্ত কামার ৷ হাসছেন, ভাবছেন ছোটোবেলার ধাঁধা? শব্দগুলো প্রথম দিক থেকে সাজালেও যা, পিছন দিকে সাজিয়ে এলেও তা – রমাকান্ত কামার ৷ আমার বাবার কী দরকার ছিল আমার নাম রমাকান্ত রাখার, যখন কামার আমার চোদ্দ পুরুষের টাইটেল ৷ বাচ্চারা খ্যাপাত, অ্যামা, সামনে পিছনে সব, সমান ৷ এখন অবশ্য ওই বলে কেউ খ্যাপায় না ৷ হাসে ৷ আমার একটা নতুন নাম দিয়েছে - স্বপ্নময় ৷ স্বপ্নু হয়ে গিয়েছিল সেটা ছোটোবেলায় ৷ বড়ো হতেই সবার কাছে বারোয়ারী স্বপ্নুদা ৷\nচায়ে একটা চুমুক দিয়ে – বিড়ি ধরাতে ইচ্ছা হল ৷ গুনলাম দুটো আছে ৷ কাল সকালের কোষ্ঠকাঠিন্য না ছাড়ানো পর্যন্ত এটা দিয়েই চালাতে হবে ৷ আমি বিড়ির ব্যাপারে খুব ডিসিপ্লিনড ৷ নিজেই আইন করেছি ৷ এখনো পর্যন্ত ভাঙ্গিনি ৷ খোকা বিড়ির রেশন করেছে ৷ প্রতিদিন পাঁচটা ৷ ওতে হয় না ৷ তবে কী আর করা যাবে ?\nছোটোবেলার কথা খুব মনে পড়ে ৷ মা গল্প বলত ৷ বলত ভালো করে খাও, ঘুমাও – চাঁদ কপালে টিপ দিয়ে যাবে ৷ সেই শুরু আমার স্বপ দেখার ৷ রাতে কপালে হাত দিয়ে দেখতাম চাঁদের টিপটা কেমন ৷ টিপ পাইনি, না ঘুমিয়ে কপারে বারবার হাত দেওয়ার জন্য মায়ের বকুনি, দু-চারটে চড়-চাপড় পড়েছে৷\nবাবা বেশি কথা বলত না ৷ কামারের হাঁপর টানার মতো বুকটা হাঁপাত ৷ আমি সবে হাঁটতে শিখেছি – বাবা হেসে বলল, বাঃ, হাঁটছে দেখ যেন রাজপুত্তর – রাজকন্যার সঙ্গে বিয়ে দিয়ে দেব ৷ তারপর ঠাকুমার ঝুলিতে যতো রাজকন্যার ছবি আছে - সেগুলো বাছার পালা ৷ খুঁটিয়ে নাক-মুখ- চোখ পোশাক সব দেখা – কোন রাজকন্যার সঙ্গে আমি বিয়েতে রাজি হব ৷ বিয়ে অবশ্য পরে হয়েছিল ৷ তার নামও ছিল রানী, তবে যাকে গে, ওসব কথা ৷\nদুপুর বেলায় নান্টুর সঙ্গে আম গাছতলায় গুলি খেলাটা বেশ মজার ৷ কিন্তু ছোটো কাকার বাড়িতে আসার পর থেকে সবে বন্ধ ৷ কাকা বলল, দুপুরে ঘুমিয়ে না পড়া পর্যন্ত ওর পিঠে মাথায় হাত বুলিয়ে দিলে ঠিক বৃত্তি পরীক্ষায় ফাস্ট হব – বৃত্তি পাবে ৷ স্বপ্ন দেখলাম – মাঝখান থেকে নান্টুর সঙ্গে সারা জীবনের জন্য গুলি না খেলার জন্য আড়ি ৷\nক্লাস সেভেনে পড়ি ৷ তিন বছর ধরে পড়ছি ৷ বাবার মুখ ভার ৷ সঙ্গে করে নিয়ে গেল নিজের জঘন্য একটি টালির তলায় হাঁপড়ের সামনে ৷ বলল টান ৷ আমি টানি, বাবা মা, খুন্তি বানায় ৷ আমার মেজাজ ক্ষিপ্ত হয়ে থাকে ৷ এটা কোনও কাজ? বাবা হা করে ঘুমোয় ৷ তখন আমি কেদ্দানি মারি বাবার মতো ৷ রাগে গড়গড় করে আমার মন ৷ একদিন একটা লোহাকে গরম করে কারিগরি করছি – বাবা দেখে বলল, বাঃ তোর হাত তো ভালো ৷ একটার মধ্যে তিনটে – দা, কাস্তে আর করাত ৷ পড়াশোনা করতে হবে না, লেগে পড় ৷ পেটের ভাতের অভাব হবে না ৷\nবাবার উপর প্রচন্ড রাগ হল ৷ এর মধ্যে স্বপ্ন কোথায়? কামারের ছেলে কামার ৷ আর যাইনি বাবার ওখানে ৷ মেতে উঠলাম পাড়ার ক্রিকেট মাঠে ৷ সমরদা বিশাল লোক ৷ পুরো সাদা শার্ট, প্যান্ট, জুতো পরে মঠে আসে ৷\n- খেলা শিখবে? ক্রিকেট ?\n- জানি তো ৷ মাঝে মাঝে চার-টার মারতে পারি ৷\n- এটা ক্রিকেট নয়, ক্রিকেট একটা বিজ্ঞান - একটা সাধনা – একটা পরম্পরা ৷\nআরো কী সব কথা বলেছিল সমরদা ৷ মনে নেই, মানেও বুঝিনি ৷ তবে এটা বুঝেছিলাম খুব ভালো ভালো কথা বলেছিলেন সেদিন সমর দা ৷ আমার মনে ধরেছিল ৷ কারণ, ওতে স্বপ্ন ছিল ৷\n- তিনশো টাকা? (সে সময় তিনশো টাকা মানে এখন যে কত আমার জানা নেই ৷ কিন্তু অনেক ৷) টাকা কোথায় পাব ? মায়ের একটা বালা বের করে বিক্রি করলাম ৷ পাঁচশো টাকা লুকিয়ে রাখলাম নিজের কাছে ৷ বই-এর ভাঁজে ৷\nশুরু হল ক্রিকেট কোচিং – টানা এক বছর ৷\n- তোর হবে ৷ প্রথম দিন বলেছিল সমরদা ৷ তোর স্টাইলটা পতৌদির মতো, স্টোকগুলো পঙ্কজ রায়ের মতো ৷ তোর অনেক কিছু হবে ৷\nআমার আনন্দে ব্রেনের মধ্যে সাগরের ঢেউ উথালপাথাল করতে লাগল কথাটা শুনে ৷ স্বপ্ন দেখতে দেখতে শুধু ভাবছিলাম – আমার মধ্যে এত ক্ষমতা – আমাকে ব্যাট করতে না দেখেই বলে দিল – আমার স্টাইল স্টোকের কথা ৷ প্রথমে কয়েক মাস ব্যাটিং, তারপর বোলিং, সব শেষে উইকেটকীপার – সব চেষ্টার পর দেখলাম, আমার গায়ের সাদা পোশাক ছাড়া ক্রিকেটীয় কিছুই নেই ৷ খুব আফশোষ হল মায়ের বালাটা চুরি করার জন্য ৷\nঘষটে ঘষটে প্রমোশন পেয়ে ক্লাস নাইন ৷ মাঝে কিছুদিন গয়না বেচার দুশো টাকা দিয়ে ফুলবল কোচিং শেষ করেছি ৷ লাল-হলুদ জার্সিটা পরে বিকেলে সাইকেল চালাই ৷\nবন্ধুরা সব কোচিং ক্লাশে ভর্তি হয়েছে ৷ খেলার নয় _ পড়ার ৷ ওখানে পড়লে নাকি প্রথম ডিভিশন অবধারিত ৷ লেটার, স্টারও খুব শক্ত নয় ৷ কোচিং সেন্টারের বিরাট সাইনবোর্ডে ওভাবেই সব লেখা আছে ৷ বাবাকে বলেছিলাম থাক না পড়াশোনা হাতের কাজ শেখ আমার কাছে ৷\nকোচিং সেন্টারে প্রথম দিন মাস্টারমশাই খুব ভালো কথা বলেছিল – আমরা স্বপ্ন বেচি – আমরা স্বপ্নের সওদাগর ৷ সেদিন রাতে আমি স্বপ্ন দেখেছিলাম – মেট্রিক পরীক্ষায় আমি ফাস্ট হয়েছি ৷ শেষ পর্যন্ত অবশ্য থার্ড ডিভিশনে পাশ করে গেছি ৷ সেই মাস্টার তখন আমাকে বলেছিল, স্বপ্ন দেখাটা ছাড়ো না স্বপ্নু, থার্ড ডিভিশন তো কী হয়েছে - প্রায় তো সেকেন্ড ডিভিশন টাচ্ করে ফেলেছিলাম ৷\nকিন্তু কলেজে পড়াটা কিছুতেই হচ্ছে না ৷ বাবা যেতে দেবে না ৷ আসলে বাবা বরাবরই আমার স্বপ্নকে মেরে ফেলতে চেষ্টা করেছে ৷ লাগতে হল কামারের কাজে ৷ নিজে ইচ্ছা নেই, তবু বানাতে লাগলাম দা, হাতুড়ি , বটি, ছুরি ৷\nকাগজে হঠাৎ বেরোলো এই প্রথম আমার সতিকারের স্বপ্নপূরণের আমন্ত্রণ ৷ গোলদার হোল ফর ফিউচার ৷ নীচে লেখা আমার স্বপ্নের সওদাগর, স্বপ্ন দেখাই, স্বপ্ন বেঁচি ৷ হাজার হয়ে গেলাম সেখানকার ঠিকানায় ৷ অত সুন্দর ঝকঝকে বাড়ি, অমি আগে দেখিনি ৷ চারধারে পেল্লাই কাঁচের দেওয়াল ৷ সামনেই বসে একজন ফর্সা সুন্দর দেখতে লোক ৷ সুন্দর পোশাক ৷ গলায় টাই ৷\n- আমি এসেছি ৷\n- আসুন স্যার৷\nস্যার, আমাকে? বারোয়ারী স্বপ্নুদাকে স্যার বলছে ? আমার লজ্জা লেগে গেল ৷\n- বলুন স্যার ৷\n- না, মানে আমি স্বপ্ন দেখতে খুব ভালোবাসি ৷ আমার নাম স্বপ্নুদা ৷\n- এতো খুব ভালো কথা স্বপ্নু দা ৷ স্বপ্ন দেখা লোকেদের নিয়েই তো আমাদের কারবার ৷\n- আচ্ছা স্বপ্ন দেখতে হলে আমাকে কী করতে হবে?\n- আপনাকে কিছুই করতে হবে না ৷ সব আমরা করব ৷ বায়োডাটা এনেছেন?\n- ডাঁটা? নাতো ? ডাঁটা খাবেন ?\n- না, না মি. স্বপ্নুদা, আপনার অ্যাকডেমিকস?\n- অ্যাঁ ৷ মানে এখানেও স্বপ্নে ফেল মারলাম – প্রথমেই ৷\n- কে বলছে স্যার, আপনি ফেল করেছেন ৷ কতদূর লেখাপড়া করেছেন?\n- মেট্রিক ৷\n- থার্ড স্যার, তবে সেকেন্ডকে প্রায় টাচ্ করে ফেলেছিলাম ৷\n- কোন সালে পাশ করেছেন ?\n- ১৯৩৪ সালে ৷\n- ও- কে ৷ ডকুমেন্ট, মানে কাগজপত্র কিছু এনেছেন?\n- না ৷\n- ঠিক আছে স্যার ৷ আপনার এইমটা বলুন – মানে আপনি কি হওয়ার স্বপ্ন দেখছেন?\n- এখানে কী হওয়া যায়?\n- সব, সব আপনার সব স্বপ্ন পূরণ করতে পারব ৷\n- ঠিক বলেছেন স্যার ৷ আমি না স্বপ্ন দেখতে ভালোবাসি খুব ৷\n- আচ্ছা আপনি মেট্রিক পাশ করার পর অন্য কোনো কাজ করেন নি?\n- তার মানে চৌত্রিশ সাল থেকে ঊনচল্লিশ সাল একদম বেকার বাড়িতে বসে, মি. স্বপ্নু দা?\n- বলতে পারেন ৷\n- সময় কাটাতেন কী ভাবে?\n- কী আর করা যাবে ৷ বাবার কামারশালায় গিয়ে বসতাম – ওখানে কিছু করতে হত ৷ তবে সময় কাটাতাম স্বপ্ন দেখেই ৷\n- তবে তো হাতের কাজ কিছুটা জানাই ৷ ইঞ্জিনিয়ার হবেন , মি. স্বপ্নু দা?\n- ইঞ্জিনিয়ার? মানে মিস্ত্রির? ওতে স্বপ্ন কোথায়?\n- আহা মিস্ত্রি কেন বলছেন ? নিজের হাতে তো কিছু করবেন না ৷ আপনার বুদ্ধিতে অন্য মিস্ত্রিরা কাজ করবে ৷ বাড়ি বানাবেন, রাস্তা বানাবেন , বানাবেন বড়ো বড়ো ব্রিজ –\n- মানে হেড মিস্তিরি ৷ না না আর কী হওয়া যায়?\n- হওয়া তো অনেক কিছুই যায় ৷\n- না, না বড়সড় কিছু৷\n- আই . সি. এস, সি এ, সরকারি অফিসার থেকে ব্যাঙ্কের ক্লার্ক ৷ রেলের স্টেশানমাস্টার / ব্যারিস্টার৷\n- এদের মধ্যে কোনটা সবচাইতে ভালো ৷ ভালো তো নিঃসন্দেহে আই. সি. এস ৷ সাহেবদের সঙ্গে ওঠাবসা ৷\n- তবে ওটাই করে দিন আমাকে ৷\n- ওভাবে তো হয় না মি. স্বপ্নু দা ৷ আমাদের সিস্টেমে আসতে হবে ৷\n- আপনি থার্ড ডিভিশনে মেট্রিক পাশ –\n- না না, সেকেন্ড ডিভিশন প্রায় টাচ্ করা\nদু- বছর আই এ পড়তে হবে ৷ ওখানে খুব ভালো ফল করতে হবে ৷ তারপরে ডিগ্রি নিতে হবে বি.এস. সি বা বি.কম ৷ তারপর চলবে আই সি এস হবার মুসাবিদা ৷ সব মিলিয়ে বছর দশেকের মতো সময় লাগবে ৷\n- সময়ের জন্য কোনো চিন্তা নেই ৷ আমার স্বপ্নটা বেঁচে থাকলেই হল ৷\n- ঠিক আছে ৷ তবে টাকাটার ব্যবস্থা করে ফেলুন ৷\n- পঞ্চাশ হাজার ৷\n- পঞ্চাশ হাজার? সস্তার কিছু নেই ৷\n- সব আছে আমাদের কাছে, সব আছে ৷ কত টাকার বাজেট, সরি, স্বপ্ন আপনার?\n- মানে একদম কমের মধ্যে ৷\n- দুই হাজার – ব্যাঙ্কের ক্লার্ক – এইটাই আমাদের লোয়েস্ট ৷\n- ত্রিশ হাজার? ক্লার্ক ? পারব?\n- কোন্ টা ৷ টাকাটা, না ক্লার্কগিরিটা?\n- দুটোই ৷ না, মানে ক্লার্কগিরিটা -\n- আর পারবেন মানে ? আলবাৎ পারবেন ৷ আপনিই তো পারবেন আদর্শ ক্লার্ক হতে ৷\n- আলবাৎ বলছি ৷ স্বপ্ন দেখতে দোষ কি? না পারলেন, আমরা তো আছি ৷\n- এক হাজারের তো কোনো স্কীম নেই আমাদের ৷\n- আর আমার ক্ষমতা নেই ৷ তবে থাক ৷\n- থাকবে কেন? মি. স্বপ্নু দা, আপনাদের মতো লোকদেরই আমাদের দরকার- স্বপ্ন না বেঁচলে তো আমাদেরও চলবে না ৷\n- কিছু কিন্তুর নেই ৷ এই এক হাজার টাকা ক্যাশ দিন ৷ আমরা বাদবাকি লোনের ব্যবস্থা করব ৷ মাসিক কিস্তি ৷\nশুরু হল ব্যাঙ্কের ক্লার্ক হওয়ার স্বপ্ন দেখার প্রাকটিস ৷ মাসিক কিস্তি দিতে এখন আমি, আমারই বেচে দেওয়া কামারশালায় মজুরী খাটি ৷ আর লোন করার সময় রাখতে হয়েছিল বাড়িটা বন্ধক ৷ তবে থাকি ওখানেই ৷\nতিন বছর প্রাকটিস আর তিনবার পরীক্ষা দিয়ে থাকলাম ৷\n- চিন্তা করছেন কেন ? আমরা তো আছি ৷\n- কিন্তু সংসার যে চলছে না – ক্লার্ক হব ধরে নিয়ে যে বিয়েটাও হয়ে গেল৷\n- ঠিক আছে ৷ আপনি আমাদের এখানেই চাকরি শুরু করুন ৷ কিছুই না , গেটে টুল নিয়ে বসে থাকবেন৷ আর কিছু করতে হবে না ৷\nসেই থেকে নীল পোশাকের দারোয়ান ৷ পোশাক পরে গেটে বসে থাকি – আর স্বপ্ন দেখা ছোটো ছোটো ছেলে- মেয়েদের যাতায়াত লক্ষ্য করি ৷ মাইনে মাস গেলে ত্রিশটাকা ৷\nতারপর থেকে আমার কেটে গেছে অনেক বছর ৷ আমার বিয়ে হয়েছে ৷ ছেলে হয়েছে ৷ ছেলের বিয়ে হয়েছে, তার ছেলে হয়েছে ৷ কিন্তু আমার পোশাক আর বসার টুল পালটায় নি ৷ ষাট বছর বয়সে স্বপ্নের সওদাগরা বলল, বয়স হয়েছে - আর স্বপ্ন দেখতে হবে না স্বপ্নু দা, বাড়ি যান ৷ পকেটে দুশো টাকা আর হাতে একটা ফুলের তোড়া নিয়ে বাড়ি ফিরে এলাম ৷\nএখন আমার বয়স সাতানব্বই ৷ এই বারান্দায় শুয়ে থাকি ৷ কয়েকজন পাড়ার লোক বলে গেছে, যে করেই হোক একশো পার করতেই হবে ৷ বিশাল সম্মানের ব্যাপার ৷ এটা আমাকে করতেই হবে ৷ এখন এটাই আমার একমাত্র স্বপ্ন ৷ নোংরা কাপে ঠান্ডা চা-টা তখনও আমার হাতে ৷ একটা চুমুক দিয়ে দেখলাম – বিচ্ছিরি ৷\n- বউমা, ও বউমা এ দিকে একটু এস তো ৷ অনেক বছর পর আমার গলার স্বর শুনে নিজেই অবাক হয়ে গেলাম ৷ বেশ পুরুষ পুরুষ লাগছিল নিজেকে ৷\nঅনেকক্ষণ ডাকাডাকির পরে বউমা এসে দাঁড়াল, মুখ ভরা বিরক্তি ৷\n- আর একটু চা হবে? গরম গরম\n- হাতের চা-টা কী হল ? ওটাই খান ৷\n- শোনো বউমা, তোমাকে আজ পর্যন্ত কিছু বলিনি, হাত ধরে কিছু দিতে পারিনি ৷ তোমাকে একটা জিনিস দিতে চাই ৷ না কোরো না৷\n- জানি না তোমার ভালো লাগবে কি না? তবে তোমাকে দিলে আমার ভালো লাগবে ৷\n- বেশ কী দেবেন, দিন তাড়াতাড়ি ৷\nবাক্সটার ডালার উপর পড়ে থাকা জঞ্জাল সরিয়ে অনেক কষ্টে জিনিসটা বের করে আনলাম৷ নিজের লুঙ্গি দিয়ে পরিষ্কার করে বউমার হাতে দিলাম ৷\n- এটা কী? অদ্ভুত তো৷ একটার মধ্যেই দা, কাস্তে, করাত ৷ অথচ বেশ হালকা ৷\n- হ্যাঁ,এটা ছোটোবেলায় বানিয়েছিলা ৷ তোমার পছন্দ হয়েছে?\n- খুব পছন্দ হয়েছে ৷ এখনকার দা গুলো যা ভারী আর ভোঁতা – কাজ করতে বেশ অসুবিধা হয় ৷ আপনি তো হাঁপিয়ে গেছেন, চলুন বিছানায় দিয়ে আসি ৷\n- দুমিনিট কথা বলার সময় হবে বউমা ? বিছানায় বসতে বসতে বললাম ৷\n- হ্যাঁ, বসুন ৷ সারা জীবন আমি ঠকেছি স্বপ্নের পিছনে ঘুরে ৷ তুমিও আমাকে স্বপ্নুদা বলে ডাক ৷\n- কিছু মনে করবেন না সবাই ডাকে বলে –\n- না, না, ওটা কিছু নয় ৷ আসল কথা আজ বুঝেছি ৷ মরে যাওয়ার স্বপ্ন দেখার পর ৷ বাবা আমাকে বারবার বলেছিল যে আমার হাতের কাজ ভালো, ভবিষ্যতে ভালো লোহার কারিগর হবি ৷ কিন্তু আমি শুনিনি, কারণ বাবা আমাকে স্বপ্ন দেখাতে পারেনি ৷ বাবা যদি বলত তুই এই কাজটা করতে করতেই বিরাট লোক হয়ে যাবি – তবে ওইসব ভুয়ো স্বপ্ন দেখার লোকদের পিছনে সব ঘোচাতাম না ৷\n- ছেড়ে দিন না বাবা ৷ যা হওয়ার হয়ে গেছে ৷ আপনার সাধ একশ বছর করা – সেটা আপনাকে করতেই হবে৷\n- না না বউমা না৷ ওসব স্বপ্ন নয় বুজরুকী শোনো বউমা, আমার সোনামণি কে তুমি মিথ্যা স্বপ্ন দেখাব না – বলবে ঠিক পথে দৃঢ় ভাবে এগিয়ে যেতে –আর আর কুঁফ . . . .৷\n- বাবা, বাবা কী হল বাবা\nবউমা আছড়ে পড়ল বুকের উপর ৷


Published by: Sulaya Singha | Posted: April 3, 2020 4:02 pm| Updated: April 3, 2020 4:42 pm\nসংবাদ প্রতিদিন ডিজিটাল ডেস্ক: করোনা ভাইরাসে আক্রান্ত প্রিন্স চার্লস। বাকিংহাম প্যালেসেও COVID-19 থাবা বসানোর খবরে মাথায় বাজ পড়েছিল ব্রিটেনবাসীর। তবে আপাতত মিলেছে স্বস্তি। করনোমুক্ত হয়ে সুস্থ হয়ে উঠেছেন প্রিন্স। কীভাবে দ্রুত সুস্থ হয়ে উঠলেন তিনি? এ প্রশ্নের উত্তর দিলেন ভারতের আয়ুশ বিভাগের কেন্দ্রীয় প্রতিমন্ত্রী। তাঁর দাবি, এক বেঙ্গালুরু বিশেষজ্ঞের তত্ত্বাবধানেই ঠিক হয়ে উঠেছেন এলিজাবেথ পুত্র।\nবৃহস্পতিবার প্রতিমন্ত্রী শ্রীপদ নায়েক জানান, আয়ুর্বেদ ও হোমিওপ্যাথির জোরেই সুস্থ হয়েছেন প্রিন্স চার্লস। আর তার সম্পূর্ণ কৃতিত্ব বেঙ্গালুরুর বিশেষজ্ঞর। পানাজিতে সাংবাদিক বৈঠকেই এই খবরটি জানান নায়েক। বলেন, “বেঙ্গালুরুতে ‘সৌক্য’ নামের একটি স্বাস্থ্যকেন্দ্র চালান ডা. মাথাই। তিনিই ফোনে আমায় জানান, প্রিন্স চার্লসের শরীর থেকে করোনার জীবাণু দূর করতে আয়ুর্বেদ ও হোমিওপ্যাথিকেই কাজে লাগানো হয়েছিল। তাঁর চিকিৎসা সফল হয়েছে। প্রিন্স এখন সম্পূর্ণ করোনামুক্ত।”\n[আরও পড়ুন: রোগ মোকাবিলায় নয়া পদক্ষেপ,মেক্সিকোয় বন্ধ হল করোনা বিয়ারের উৎপাদন]\nদীর্ঘদিন ধরেই আয়ুর্বেদ, হোমিওপ্যাথি, যোগা ইত্যাদি নিয়ে গবেষণা করে চলেছেন ডা. মাথাই। সেই ওষুধেই কাজ দিয়েছে। স্বাভাবিকভাবেই তাঁর সাফল্য নতুন দিশা দেখাচ্ছে ভারতকে। COVID-19 মোকাবিলায় এই ওষুধ এবং থেরাপি কাজে লাগিয়ে উপকৃত হওয়া যায় কি না, ইতিমধ্যেই তার পরীক্ষা শুরু হয়েছে। কেন্দ্রের নিযুক্ত স্পেশ্যাল টাস্ক ফোর্স ওই চিকিৎসকের সঙ্গে কথা বলে গোটা বিষয়টি খতিয়ে দেখছেন। বিশ্বজুড়ে করোনা আতঙ্কে যখন ত্রস্ত মানুষ, তখন বেঙ্গালুরু চিকিৎসকের কীর্তি জিওনকাঠি হয়ে উঠতে পারে। আশা দেশবাসীর।\nএদিকে, সুস্থ হয়ে উঠেই করোনা মোকাবিলায় নতুন হাসপাতাল তৈরি করছেন প্রিন্স চার্লস। শুক্রবারই লন্ডন ডকল্যান্ডসে NHS নাইটেঙ্গল হাসপাতালের উদ্বোধন করেন তিনি। চার হাজার করোনা আক্রান্ত রোগীকে হাসপাতালে রাখার ব্যবস্থা রয়েছে। যদিও উদ্বোধনে সশরীরে উপস্থিত হবেন না তিনি। ভিডিও কলের মাধ্যমেই হাজির থাকবেন। কারণ আপাতত সেলফ আইসোলেশনে রয়েছেন প্রিন্স।\n[আরও পড়ুন: ইউরোপ-আমেরিকায় অব্যাহত মৃত্যুমিছিল, বিশ্বে আক্রান্তের সংখ্যা ছাড়াল ১০ লক্ষ]\nবৃহস্পতিবার প্রতিমন্ত্রী শ্রীপদ নায়েক জানান, আয়ুর্বেদ ও হোমিওপ্যাথির জোরেই সুস্থ হয়েছেন প্রিন্স চার্লস।\nবেঙ্গালুরুতে 'সৌক্য' নামের একটি স্বাস্থ্যকেন্দ্র চালান ডা. মাথাই।\nদীর্ঘদিন ধরেই আয়ুর্বেদ, হোমিওপ্যাথি, যোগা ইত্যাদি নিয়ে গবেষণা করে চলেছেন ডা. মাথাই।


মেসিকে সিটিতে চান আগুয়েরো\nলিওনেল মেসি ম্যানচেস্টার সিটিতে যাচ্ছেন, প্রতি মৌসুমেই গুঞ্জনটা হয়ে গেছে নিয়মিতই। চুক্তির মাত্র বছরখানেক বাকি থাকতেও বার্সেলোনার সাথে নবায়ন না করায় এবারও মেসির বার্সা ছাড়ার খবর শোনা যাচ্ছে বেশ জোরেশোরে। পেপ গার্দিওলা তো চাইছেনই, মেসির সঙ্গে আবার পুনর্মিলনী হোক। কোচের সাথে এবার তাল মিলিয়েছেন সিটির তারকা স্ট্রাইকার সার্জিও আগুয়েরো। সংবাদমাধ্যমে বলেছেন, মেসিকে ম্যান সিটিতে দেখতে চান তিনি।\nতবে মেসিকে আনা যে সহজ হবে না- তা ঠিকই জানেন আগুয়েরো। টিভিসি স্পোর্টসকে দেওয়া এক সাক্ষাৎকারে আজ বলেছেন, “অবশ্যই আমি চাই মেসি সিটিতে আসুক। তার মত একজনকে দলে ভেড়াতে কে চাইবে না? তবে মেসির অন্য কোনো দলে যাওয়াটা আসলেই বেশ কঠিন। ক্রিস্টিয়ানো রোনালদো যেমন রিয়াল মাদ্রিদের, ঠিক তেমনি মেসিও বার্সেলোনার প্রতীক। তাই টাকা থাকলেই মেসিকে দলে ভেড়ানো সম্ভব- এমন কিছু খুব সহজ নয়”। সিটির প্রধান নির্বাহী ফেরান সোরিয়ানো মেসিকে দলে ভেড়ানো জন্য সর্বোচ্চ চেষ্টা করার ঘোষণা দিয়েছেন। তবে আগুয়েরোর মত গার্দিওলারও বিশ্বাস, বার্সেলোনাতেই ক্যারিয়ারের ইতি টানবেন ‘লিও’।\nসেই সাথে আর্জেন্টিনাকে বিশ্বকাপে নিয়ে যাওয়ায় মেসিকে আলাদা ধন্যবাদ জানিয়েছেন আগুয়েরো। বলেছেন, “লিও না থাকলে আমাদের হয়তো আমরা বিশ্বকাপই খেলতে পারতাম না। সে যেভাবে আর্জেন্টিনাকে টেনে নিয়ে গেছে, সেজন্য একটি ধন্যবাদ তার প্রাপ্যই। সেই সাথে দলের সবাইকেও অভিনন্দন জানাতে চাই আমি”।\nসিটির মুখের খাবার কেড়ে নিল চেলসি\nআর্সেনালে ২২ বছর কাটানো ছিল জীবনের সবচেয়ে বড় ভুল: ওয়েঙ্গার\nবিশ্বরেকর্ড গড়েই লিভারপুলে অ্যালিসন?\nবিশ্বরেকর্ড গড়ে লিভারপুলে অ্যালিসন\nবরখাস্ত হলেন কন্তে, চেলসিতে আসছেন সারি


শ্বশুরবাড়ির উপহারও ৫০ হাজার টাকার বেশি নয়! | Ctg Times | Latest Chittagong News\nশ্বশুরবাড়ির উপহারও ৫০ হাজার টাকার বেশি নয়!\nসরকারি কর্মচারী আচরণবিধি সংশোধন চূড়ান্ত\nচট্টগ্রাম, ২৮ এপ্রিল (সিটিজি টাইমস): সরকারি কর্মকর্তা-কর্মচারীদের উপহার নেওয়ার সীমা বেঁধে দেওয়া হচ্ছে। কোনো সরকারি কর্মকর্তা-কর্মচারী শ্বশুরবাড়িসহ অন্য কোনো জায়গা থেকে ৫০ হাজার টাকা বা তার সমপরিমাণের বেশি উপহার নিতে পারবেন না। এ ছাড়া সরকারের অনুমতি ছাড়া ৫ লাখ টাকার বেশি স্থাবর সম্পত্তি ও ১০ লাখ টাকার বেশি অস্থাবর সম্পত্তির মালিক হতে পারবেন না। তবে সরকারের অনুমতি নিয়ে তিনি এর চেয়ে বেশি সম্পত্তির মালিক হতে পারবেন। তবে অনুমতি নেওয়ার সময় আয়ের উৎস সম্পর্কে সরকারকে জানাতে হবে। এমন বিধান যুক্ত করে ‘সরকারি কর্মচারী আচরণবিধিমালা-১৯৭৯’-এর সংশোধনী খসড়া চূড়ান্ত করেছে জনপ্রশাসন মন্ত্রণালয়। পরবর্তী কার্যক্রম সম্পন্ন করে শিগগিরই এটি প্রণয়ন\nকরা হবে। আচরণবিধিমালা লঙ্ঘনের অপরাধ ‘অসদাচরণ’ বলে গণ্য হবে। এ ক্ষেত্রে সর্বোচ্চ শাস্তি চাকরি থেকে বরখাস্ত করার বিধান বহাল রাখা হয়েছে। সংশ্লিষ্ট মন্ত্রণালয় সূত্রে এ তথ্য জানা গেছে।\nসংশোধিত বিধিতে বলা হচ্ছে, বাড়ি কিংবা ফ্ল্যাট নির্মাণ বা কেনার ক্ষেত্রে প্রকৃত বাজারদর উল্লেখ করে বিনিয়োগকৃত অর্থের উৎস জানানোসহ সরকারের পূর্বানুমোদন নিতে হবে। এ ক্ষেত্রে কর্মকর্তা-কর্মচারীর বাস্তবে আয়ের সঙ্গে ব্যয়ের সঙ্গতি না থাকলে অনুমোদন মিলবে না। আত্মীয়স্বজন কিংবা কারও কাছ থেকে ঋণ গ্রহণ দেখালে সে বিষয়ে সংশ্লিষ্ট ঋণ প্রদানকারীর পক্ষ থেকে লিখিত প্রত্যয়নপত্র নিতে হবে। আপন ভাই হলেও একই প্রক্রিয়া অনুসরণ করতে হবে। আয়কর রিটার্নেও এসব বিষয়ে বিস্তারিত তথ্য থাকতে হবে। এ ছাড়া সংশোধনীতে সরকারি কর্মচারীদের সামাজিক দাওয়াত গ্রহণের ওপর নতুন করে বিধিনিষেধ আরোপ করা হচ্ছে। সচরাচর দেখা যায়, সরকারি কর্মকর্তারা প্রটোকলের বাইরে কর্মস্থল এলাকায় ঠিকাদারসহ সমাজের বিশেষ ব্যক্তিদের বাসায় গিয়ে কিংবা নিমন্ত্রণে যোগ দিয়ে দাওয়াত খেয়ে থাকেন। এতে করে দুর্নীতির নানা পথ প্রশস্ত হয় এবং নিমন্ত্রণদাতারা প্রশাসনিকভাবে তাদের কাছ থেকে বিভিন্ন সুবিধা নিয়ে থাকেন। এ জন্য ডিসি-এসপিসহ সরকারি কোনো কর্মকর্তা-কর্মচারী তার কর্মস্থলের আশপাশের এলাকায় দাওয়াত খেতে পারবেন না। তবে এক্ষেত্রে নিকটাত্মীয়দের বিয়ে-শাদি ও সামাজিক অনুষ্ঠান গণ্য হবে না। নতুন এ বিধিমালা প্রণয়ন হলে সরকারি কর্মকর্তারা ইচ্ছা করলেও যত্রতত্র দাওয়াত গ্রহণ করতে পারবেন না।\nসংশোধিত বিধিমালার ২৭(বি) ধারাকে আরও স্পষ্ট করা হচ্ছে। এতে সরকারি কর্মচারীর স্বামী বা স্ত্রীর রাজনৈতিক সংগঠনে সম্পৃক্ত হওয়ার বিষয়টি সরকারকে অবহিত করা বাধ্যতামূলক করা হচ্ছে। বিদ্যমান বিধিমালায় এ নিয়ম থাকলেও এর খুব একটা প্রতিপালন হতো না। কিন্তু সংশোধনীতে প্রতিপালনের বিষয়ে কঠোর নির্দেশনা দিয়ে বলা হয়েছে, কোনো সরকারি কর্মকর্তা-কর্মচারী রাজনীতিতে বা কোনো রাজনৈতিক সংগঠনে সম্পৃক্ত হতে পারবেন না। কারও বিরুদ্ধে এ ব্যাপারে অভিযোগ প্রমাণিত হলে তাকে বরখাস্ত করা হবে। এ ছাড়া আরেকটি উপধারায় বলা হয়েছে, সরকারি কর্মচারীর স্বামী বা স্ত্রী রাজনীতির সঙ্গে সম্পৃক্ত হলে সরকারকে অবহিত করতে হবে। এটি কোনো কর্মকর্তা না করলে তার বিরুদ্ধে বিভাগী ব্যবস্থা নেওয়া হবে। তবে সরকারকে অবহিত করে সরকারি কর্মচারীর স্বামী বা স্ত্রী রাজনীতি করতে পারবেন। এ ছাড়া প্রত্যেক বছরের জানুয়ারি মাসের মধ্যে কর্মকর্তা-কর্মচারীদের বার্ষিক মূল্যায়ন রিপোর্ট (এসিআর) জমা দেওয়ারও বিধান রাখা হচ্ছে সংশোধনী বিধিমালায়।\nসূত্র জানায়, বিদ্যমান বিধিমালা অনুযায়ী কোনো সরকারি কর্মকর্তা-কর্মচারী শ্বশুরবাড়িসহ যে কোনো জায়গা থেকে ২৫ হাজার টাকার বেশি উপহার নিতে পারতেন না। সংশোধনী বিধিমালায় এটি দ্বিগুণ করে ৫০ হাজার টাকা করা হচ্ছে। সরকারি কর্মকর্তা-কর্মচারীদের সম্পদ অর্জনের সীমা দ্বিগুণ হচ্ছে। এখন থেকে তাদের ৫ লাখ টাকার নিচে অস্থাবর সম্পত্তি ও ১০ লাখ টাকার নিচে স্থাবর সম্পত্তি কিনতে সরকারের অনুমতি নেওয়া লাগবে না। এর বেশি হলে সরকারের অনুমতি নেওয়া লাগবে। আয়ের উৎস সম্পর্কে জানাতে হবে। বিদ্যমান বিধিমালায় অনুমতি ছাড়াই সরকারি কর্মচারীরা আড়াই লাখ টাকার অস্থাবর সম্পত্তি ও ৫ লাখ টাকার স্থাবর সম্পত্তির মালিক হতে পারতেন। সরকারি কর্মচারীরা অষ্টম বেতন কাঠামো অনুযায়ী বেতন পাচ্ছেন। নতুন বেতন কাঠামোয় সরকারি কর্মচারীদের বেতন ৯১-১০১ ভাগ পর্যন্ত বাড়ানো হয়েছে। ভাতাও বেড়ে হয়েছে দ্বিগুণ। গত জুলাই থেকে নতুন বেতন কাঠামো কার্যকর হলেও ভাতা কার্যকর হবে আগামী অর্থবছর থেকে। বেতন বাড়ার সঙ্গে কর্মচারীদের স্থাবর-অস্থাবর সম্পত্তির সীমা বাড়ানোরও দাবি উঠেছে। তাদের মতে, বর্তমানে সম্পদ সংরক্ষণের যে সীমা রয়েছে, তা বাস্তবসম্মত নয়। এমন দাবির পরিপ্রেক্ষিতে জনপ্রশাসন মন্ত্রণালয় থেকে আচরণবিধিমালা সংশোধনের উদ্যোগ নেওয়া হয়েছে। বিধিমালার খসড়া তৈরিতে সংশ্লিষ্ট মন্ত্রণালয় থেকে একটি উপকমিটি গঠন করা হয়। এ কমিটি স্টেকহোল্ডারদের মতামত নিয়ে একাধিক বৈঠকের মাধ্যমে খসড়াটি চূড়ান্ত করেছে।-সমকাল


অর্থসাহায্য বন্ধ: ট্রাম্পকে একহাত নিলেন ইমরান\nপ্রকাশ : ২০ নভেম্বর ২০১৮, ১১:৫৩\nযুক্তরাষ্ট্রের শত শত কোটি ডলার অর্থসাহায্যের বিপরীতে পাকিস্তান কিছুই করেনি বলে মার্কিন প্রেসিডেন্ট ডোনাল্ড ট্রাম্প যে মন্তব্য করেছেন তার তীব্র সমালোচনা করেছেন পাকিস্তানের প্রধানমন্ত্রী ইমরান খান।\nতিনি সোমবার ধারাবাহিক টুইট বার্তায় মার্কিন প্রেসিডেন্টের বক্তব্যের কড়া সমালোচনা করেছেন। শুধু তা-ই নয়, ইমরান জানিয়েছেন, সন্ত্রাস দমনে পাক সরকার এত দিন ঠিক কী কী করেছে, তার খতিয়ান তিনি ট্রাম্পের সামনে হাজির করবেন।\nমার্কিন বিরোধী নেতা হিসেবে পরিচিত ইমরান বলেন, ট্রাম্পের সুদীর্ঘ আক্রমণাত্মক বক্তব্যের জবাব দিতে কিছু রেকর্ড তুলে ধরা প্রয়োজন। ওয়াশিংটনের কথিত সন্ত্রাস বিরোধী যুদ্ধে পাকিস্তান জ্বলেপুড়ে ছারখার হয়ে গেছে।\nতিনি তার টুইটার বার্তায় বলেন, ৯/১১ হামলায় কোনো পাকিস্তানি জড়িত না থাকা সত্ত্বেও ইসলামাবাদ যুক্তরাষ্ট্রের সন্ত্রাসবিরোধী যুদ্ধে অংশগ্রহণ করে। এই যুদ্ধে ৭৫ হাজার পাকিস্তানি নিহত হয় এবং দেশটির আর্থিক ক্ষতি হয় ১২৩ বিলিয়ন ডলারের। অথচ যুক্তরাষ্ট্র কথিত সাহায্য দিয়েছে মাত্র ২০ বিলিয়ন ডলার।\nতিনি আরো বলেন, আফগানিস্তানে এখনো মোতায়েন হাজার হাজার মার্কিন সেনার রসদ সরবরাহের জন্য এখনো পাকিস্তান তার স্থল ও আকাশসীমা খুলে রেখেছে। ইমরান প্রশ্ন করেন, ট্রাম্প কি যুক্তরাষ্ট্রের অন্য কোনো বন্ধুরাষ্ট্রের নাম বলতে পারবেন যেটি এতবড় আত্মত্যাগ করেছে?\nইমরান বলেন, তাদের ব্যর্থতার জন্য পাকিস্তানকে বলির পাঠা বানানোর আগে যুক্তরাষ্ট্রের উচিত আফগান যুদ্ধ পুনর্মূল্যায়ন করা। এই যুদ্ধে ন্যাটো জোটের এক লাখ ৪০ হাজার এবং আফগানিস্তানের আড়াই লাখ সৈন্যের পাশাপাশি কথিত এক ট্রিলিয়ন ডলার খরচ হয়েছে। এরপরও বর্তমানে তালেবান অতীতের চেয়ে কেন বেশি শক্তিশালী তা ভেবে দেখার সময় এসেছে।\nগত বছর আগস্টে নয়া আগানিস্তান নীতি ঘোষণার সাথে সাথে পাকিস্তানকে এক হাত নিয়েছিলেন মার্কিন প্রেসিডেন্ট ট্রাম্প। সন্ত্রাস দমনে উল্লেখযোগ্য ফলাফল দেখাতে না পারলে ইসলামাবাদকে দেয়া কয়েকশো কোটি ডলারের অনুদান দেয়া বন্ধ করে দেবেন বলে হুমকিও দিয়েছিলেন।\nমার্কিন এক টিভি চ্যানেলকে রবিবার দেয়া সাক্ষাৎকারে ট্রাম্প বলেন, পাকিস্তান সরকারকে প্রতি বছর প্রায় ১৩০ কোটি ডলারের অনুদান দেয়া বন্ধ করার সিদ্ধান্ত নিয়েছেন তিনি। পাকিস্তান তো এত বছর ধরে আমাদের জন্য কিছুই করেনি।\nআল-কায়দা প্রধান ওসামা বিন লাদেনকে আশ্রয় দেয়ার জন্য পাকিস্তানকে দোষারোপ করে ট্রাম্প বলেছেন, পাকিস্তানকে বছরে ১৩০ কোটি ডলার আমরা দিতাম। আর বিন লাদেন সেই পাকিস্তানেই এক বিশাল ম্যানসনে অবস্থান করছিলেন! আমরা পাকিস্তানকে সাহায্য করতাম। যেটা এখন আর আমরা করছি না। আমি এটা বন্ধের সিদ্ধান্ত নিয়েছি তার কারণ আমাদের জন্য তারা কিছুই করেনি।\nআফগানিস্তানে ন্যাটো বাহিনীর হয়ে কাজ করা মার্কিন সেনাদের উপরে জঙ্গি হামলার দায়ও পাক সরকারের মদতপুষ্ট জঙ্গিদের উপরেই চাপিয়েছেন মার্কিন প্রেসিডেন্ট।\nট্রাম্পের এমন আচরণে চরম ক্ষুব্ধ ইসলামাবাদ। ট্রাম্পের সিদ্ধান্ত নিয়ে কড়া প্রতিক্রিয়া জানিয়েছে পাকিস্তানে সরকারের একাধিক মন্ত্রী।\nইমরানের ঘনিষ্ঠ মানবাধিকার বিষয়ক মন্ত্রী শিরিন মাজারি টুইটারে সরাসরিই বলেছেন, ঐতিহাসিক স্মৃতিভ্রংশ রোগে ভুগছেন মার্কিন প্রেসিডেন্ট। মার্কিন ড্রোন হামলায় একের পর এক বেসামরিক নাগরিকের মৃত্যুর কথা বোধহয় ভুলে গেছেন ট্রাম্প।\nতারাও যে দেশের নানা প্রান্তে একের পর এক জঙ্গি হামলার শিকার, সে কথাও মনে করিয়ে দিয়েছেন শিরিন।\nমুখ খুলেছেন সাবেক পররাষ্ট্রমন্ত্রী খাজা আসিফও। তিনি বলেছেন, যুক্তরাষ্ট্রের ঋণ আমরা রক্ত দিয়ে চুকিয়েছি, চোকাচ্ছি।\nযুক্তরাষ্ট্রের সাথে পাকিস্তানের দ্বিপাক্ষিক সম্পর্ককে ‘বিশ্বাসঘাতকতা আর নিষেধাজ্ঞার বোঝা’ বলেও ব্যাখ্যা করেছেন তিনি। সূত্র: পার্সটুডে ও আনন্দবাজার পত্রিকা


অস্থির চিত্তের মানুষ মান্না, দল বদলেছেন ৬ বার\nবিশেষ প্রতিবেদন\tHits: 413\nবর্তমান রাজনৈতিক পট পরিবর্তনে জাতীয় ঐক্যফ্রন্ট বেশ আলোচনা জন্ম দিয়েছে এতে কোনো সন্দেহ নেই। আর এই ঐক্যফ্রন্ট গঠনে গুরুত্বপূর্ণ ভূমিকা পালন করেছেন নাগরিক ঐক্যের আহ্বায়ক মাহমুদুর রহমান মান্না।\nকে এই মাহমুদুর রহমান মান্না?\nছাত্রলীগ থেকে জাসদ, বাসদ, জনতা মুক্তি পার্টি হয়ে বাংলাদেশ আওয়ামী লীগে ফেরা মাহমুদুর রহমান মান্না ২০০৭ সালে দলটিতে অপাংক্তেয় হয়ে পড়েন।\nরাজনীতিতে সেনা হস্তক্ষেপের পর দুই নেত্রীকে বাদ দেওয়ার চেষ্টা, যা মাইনাস টু ফর্মুলা হিসেবে পরিচিত, তাতে মান্নার সক্রিয় ভূমিকার কথা বেশ আলোচিত। এজন্য তাকে ওয়ান-ইলেভেনের ’কুশীলব’ বলেন আওয়ামী লীগ নেতারা।\nমাঝখানে বিএনপি নেতা সাদেক হোসেন খোকার সঙ্গে একটি অডিও ক্লিপের জেরে জেলও খেটেছেন।\nবগুড়ায় জন্ম নেওয়া মান্না ১৯৬৪ সালে ঢাকায় আসেন। ১৯৬৬ সালে এসএসসি পাস করেন আরমানিটোলা স্কুল থেকে। ঢাকা কলেজে থেকে ইন্টারমিডিয়েট পাস করেন ১৯৬৮ সালে। ছাত্রজীবনেই ছাত্রলীগের সঙ্গে যুক্ত হন মান্না। স্বাধীনতার পর জাসদ গঠিত হলে রোমাঞ্চের নেশায় অনেক তরুণের সঙ্গে তিনিও ভেড়েন এই দলটিতে, ১৯৭৩ সালে ২২ বছর বয়সে চলে আসেন জাসদ ছাত্রলীগের সাধারণ সম্পাদকের পদেও।\nচট্টগ্রাম বিশ্ববিদ্যালয়ে পড়ার সময় ১৯৭২ সালে জাসদ ছাত্রলীগ থেকে চাকসুর জিএস নির্বাচিত হন মান্না। এরপর ঢাকা বিশ্ববিদ্যালয়ে এসে ১৯৭৯ সালে জাসদ ছাত্রলীগ থেকে ডাকসুর ভিপি নির্বাচিত হন। এরপরই জাসদ ভেঙে খালেকুজ্জামান ও আ ফ ম মাহবুবুল হকের নেতৃত্বে বাসদ গঠিত হলে মান্না থাকেন তাদের সঙ্গে। বাসদ ছাত্রলীগ থেকে ১৯৮০ সালে নির্বাচন করে দ্বিতীয় দফায় ডাকসুর ভিপি নির্বাচিত হন তিনি। দুবারই তার সঙ্গে জিএস ছিলেন বর্তমানে আওয়ামী লীগ নেতা আকতারুজ্জামান।\n১৯৮৩ থেকে ১৯৯০ সাল পর্যন্ত সময়ে বাসদের কেন্দ্রীয় নেতা হিসেবে এরশাদ বিরোধী আন্দোলনে ছিলেন তিনি। এরপর এক সময়ের জাসদ নেতা মীর্জা সুলতান রাজার নেতৃত্বে জনতা মুক্তি পার্টি গঠিত হলে ওই দলের নেতা হন মান্না। এই দলটি ১৯৯২ সালে আওয়ামী লীগে বিলুপ্ত হলে মান্না হয়ে যান আওয়ামী লীগের নেতা।\nনিজের এলাকা বগুড়া-২ (শিবগঞ্জ) আসনে একাধিকবার নৌকা প্রতীক নিয়ে প্রার্থী হলেও জিততে পারেননি মান্না।\n২০০১ সালে সর্বশেষ আওয়ামী লীগের টিকিটে প্রার্থী হয়ে ৪৭ হাজার ভোট পেয়েছিলেন তিনি। সেবার বিএনপির প্রার্থী রেজাউল বারী ডিনা ১ লাখ ১৬ হাজার ভোট পেয়ে জয়ী হন। ভোটে হারলেও কাউন্সিলে আওয়ামী লীগের সাংগঠনিক সম্পাদকের পদে আসেন মান্না। ২০০৭ সালে জরুরী অবস্থা জারির সময়ও দলের ওই পদেই ছিলেন তিনি।\nতবে ওই সময়ে বাংলাদেশ সেনা নিয়ন্ত্রণে থাকা অবস্থায় দলে সংস্কারের দাবী তুলে ফের আলোচনায় আসেন মান্না।\n২০০৯ সালে অনুষ্ঠিত কাউন্সিলে সাংগঠনিক সম্পাদকের পদ থেকে বাদ পড়ে কার্যত আওয়ামী লীগে অপাংক্তেয় হয়ে পড়েন মান্না।\nদলবিযুক্ত মান্না তখন থেকে বিভিন্ন আলোচনা অনুষ্ঠান ও টেলিভিশন টক শো-তে সক্রিয় হয়ে নিজেকে রাজনীতিতে অস্থিত্বশীল রাখেন। এই সময়ে নাগরিক সমাজের হয়ে বিভিন্ন অনুষ্ঠানে প্রতিনিধিত্ব করতে দেখা যায় তাকে, ঘনিষ্ঠতা গড়ে ওঠে ড. কামাল হোসেনের সঙ্গেও। এর মধ্যে ২০১২ সালে নাগরিক ঐক্য নামে একটি সংগঠনের ঘোষণা দেন ৬২ বছর বয়সী মান্না।\nসম্প্রতি এক সময়ের রাজনৈতিক সহযোদ্ধা মাহমুদুর রহমান মান্নাকে অস্থির চিত্তের মানুষ হিসেবে অভিহিত করেন জাতীয় সমাজতান্ত্রিক দলের (জাসদ) সংসদ সদস্য শিরিন আখতার। তিনি বলেন, এই মান্নাকে তো আমরা অনেক আগে থেকেই চিনি। অস্থির চিত্তের এই মান্না ছয় বার দল বদল করেছেন। একসময় কোনো কূল না পেয়ে সেনাবাহিনীর কাছে ধর্না দেওয়ার চেষ্টা করেছেন।\nশিরিন আখতার বলেন, মাহমুদুর রহমান মান্না গত কয় বছর ধরে টিভি টকশো করে বড় বড় কথা বলেছেন। এখন তার থলের বিড়াল বেরিয়ে গেছে। তিনি (মান্না) আপোস করবেন না বলে বিভিন্ন সময় বক্তব্য দিয়েছেন। নিজের আদর্শেই দল গড়ার কথা বলেছেন। তার চরিত্র আমাদের জানা আছে। সূত্র : গো নিউজ


চীনের প্রতিটি কৌশল সীমান্তে বন্দী করে আধুনিক ড্রোনগুলি এলএসি পাহারা দেবে - Just News\nSaturday, January 29, 2022, 3:45 AM\nচীনের প্রতিটি কৌশল সীমান্তে বন্দী করে আধুনিক ড্রোনগুলি এলএসি পাহারা দেবে\nশ্রেয়া দাস: প্রকৃত নিয়ন্ত্রণ রেখায় (এলএসি) চীন থেকে প্রতিটি পদক্ষেপের উপর ভারত কড়া নজর রাখবে। সীমান্তে নজরদারি জোরদার করতে ভারতীয় সেনাবাহিনীর বহরে আধুনিক ড্রোন ক্যামেরা যুক্ত করা হয়েছে। এই ড্রোন ক্যামেরাগুলো খুবই উন্নত ধরনের, যা চীনের প্রতিটি গতিবিধি ধারণ করতে সক্ষম হবে। ড্রাগন মোকাবেলায় সামগ্রিক সামরিক প্রস্তুতি জোরদার করার জন্য ভারত একটি বিস্তৃত কৌশলের অংশ হিসেবে এলএসিতে এই ড্রোন ক্যামেরা স্থাপন করেছে।\nগত বছর, গালওয়ান উপত্যকায় ভারতীয় এবং চীনা সৈন্যদের মধ্যে রক্তক্ষয়ী সংঘর্ষ হয়েছিল, যেখানে 20 ভারতীয় সেনা শহীদ হয়েছিল। এই ঘটনার পরও, চীনা এবং ভারতীয় সৈন্যদের মধ্যে সংঘর্ষের ঘটনা সামনে আসছে। এমন পরিস্থিতিতে, এটা স্পষ্ট যে এলএসি -তে চীন ভারতের জন্য ক্রমাগত মাথাব্যথা। এই কারণেই ভারত ড্রাগনের প্রতিটি গতিবিধির উপর নজর রাখার জন্য আধুনিক প্রযুক্তি গ্রহণ করছে।\nসংবাদ সংস্থা পিটিআই-এর সঙ্গে কথোপকথনে, কিছু প্রত্যক্ষদর্শী জানিয়েছেন, ইসরায়েলের তৈরি হেরন মার্ক -১ ড্রোনগুলি চব্বিশ ঘণ্টা এলএসি-র পাহাড়ি এলাকা পর্যবেক্ষণ করছে। এই ড্রোনগুলি প্রায় 30 হাজার ফুট উচ্চতায় উড়তে পারে। সম্প্রতি, ভারতীয় সেনাবাহিনীও ইসরাইলের কাছ থেকে হেরন মার্ক -২ ড্রোন কেনার চুক্তি করেছে। সীমান্তে চলমান উত্তেজনার মধ্যে, এই ড্রোন ভারতীয় সেনাবাহিনীকে চীনা সেনাবাহিনীর উপর এক প্রান্ত দেবে। এই ড্রোনগুলি যে কোনও আবহাওয়ায় উচ্চ উচ্চতায় এবং দীর্ঘ দূরত্বে ভ্রমণ করতে সক্ষম।\nTags: borderChinadroneIndiajust newsLACTeamSV\nদুর্যোগ বৃষ্টি! উত্তর থেকে দক্ষিণ ভারতে রেড অ্যালার্ট জারি\nGood Morning Kolkata !\nIndia team ক্যারিবিয়ানদের বিরুদ্ধে ওডিআই ও টি-টোয়েন্টি সিরিজের জন্য দল ঘোষণা করল BCCI\nFarmers should be allowed to travel\nকখনো খেয়েছেন চকোলেট হালুয়া?এবার বাড়িতেই বানান!\nস্ত্রী খুনের অভিযোগে গ্রেফতার দিল্লি বিশ্ববিদ্যালয়ের সহকারী অধ্যাপক


ইজরাইল ভারতকে দিয়ে দক্ষিণ এশিয়ার মুসলিমদেরকে নিয়ন্ত্রণ করতে চায়। রবার্ট ফিস্ক - খবরের অন্তরালে\nHome Unlabelled ইজরাইল ভারতকে দিয়ে দক্ষিণ এশিয়ার মুসলিমদেরকে নিয়ন্ত্রণ করতে চায়। রবার্ট ফিস্ক\nইজরাইল ভারতকে দিয়ে দক্ষিণ এশিয়ার মুসলিমদেরকে নিয়ন্ত্রণ করতে চায়। রবার্ট ফিস্ক\nখবরের অন্তরালে August 22, 2019\nসংবাদটি যখন কানে পড়ল প্রথমে ভেবেছিলাম, গাজা অথবা সিরিয়ায় ইসরাইলের বিমান হামলাগুলোর কোনোটির খবর এটি। সংবাদ পাঠকের শব্দচয়নে সেই ধারণাই পাচ্ছিলাম।\n‘টেররিস্ট ক্যাম্প’ একটি ‘কমাণ্ড সেন্টার’ ধ্বংস করা হয়েছে। অনেকগুলো ‘সন্ত্রাসী’ নিহত হয়েছে। ‘সন্ত্রাসী’ হামলার জবাব দেওয়া হয়েছে। ‘জিহাদিদের’ একটি আস্তানা নিশ্চিন্হ হয়ে গিয়েছে।\nকিন্তু একটু পরেই বুঝতে পারলাম বালাকোটে বিমান হামলা করেছে ভারত, তার সংবাদ শুনছি। বালাকোট ফিলিস্তিনে নয়, সিরিয়াতে নয়, এমনকি লিবিয়াতেও নয়। এটি পাকিস্তানে। কি অদ্ভূত ব্যপার! ইসরাইলের সাথে ভারতের সাম্প্রতিক মিশ্রণটা কেউ অনুভব করতে পারছেন?\nতেল আবিবে ইসরাইলের প্রতিরক্ষা মন্ত্রণালয় থেকে নয়া দিল্লির ভারতের প্রতিরক্ষা মন্ত্রণালয় দুই হাজার পাঁচশত মাইলের ব্যবধানে অবস্থিত। এতো দূরত্ব সত্ত্বেও এই দুই এজেন্সির এক ভঙ্গিতে কথা বলার নেপথ্যে অবশ্যই এখানে কোনো কারণ আছে।\nইসরাইলি অস্ত্রের সব থেকে বড় বাজার এখন ভারত। গত কয়েক বছরে ভারতের বিপজ্জনক ইসলাম বিরোধী রাজনৈতিক জোট বিজেপি গভর্ণমেন্টের সাথে ইসরাইল একটি খোলামেলা ঘনিষ্ট সম্পর্ক গড়ে তুলেছে।\nসম্প্রতি জাইশে মুহাম্মাদের উপর হামলার সময় পাকিস্তানের অভ্যন্তরে ইসরাইলের তৈরী রাফায়েল স্পাইস ২০০০ স্মার্ট বোমা ব্যবহার করেছে ভারত।\nযদিও ইসরাইলের জিপিএস গাইডেড মিসাইলগুলো ভারতের প্রত্যাশা পূরণ করতে পারেনি। মিসাইল হামলায় হয়তো অনেকগুলো গাছ ও পাথর ধ্বংস হয়েছিলো কিন্তু ভারতের দাবী অনুযায়ী তারা ৩০০/৪০০ ‘সন্ত্রাসীকে’ সেদিন হত্যা করতে পারেনি।\nতবে এটা সত্য যে, জাইশে মুহাম্মাদ ভারতীয় সেনা ট্রুপসের উপর যে অসভ্য আ্যমবুশ করেছিল তাতে ৪০ জন সেনা সদস্য নিহত হয়েছিল। একটি ভারতীয় জেট বিমানও গুলি করে ভূপাতিত করেছিল পাকিস্তান সেনাবাহিনী।\n২০১৭ সালে ইসরাইলের সবচেয়ে বড় অস্ত্রের ক্রেতা ছিল ভারত। আকাশ প্রতিরক্ষা ব্যবস্থার জন্য রাডার সিস্টেম, আ্যমুনেশন, আকাশ থেকে ভূমিতে নিক্ষেপণযোগ্য মিসাইল ইত্যাদি ৫৩০ মিলিয়ন ডলারের অস্ত্র ক্রয় করেছে। ফিলিস্তিন ও সিরিয়ায় মুসলিমদের বিভিন্ন টার্গেটে এই সবগুলো অস্ত্রের কার্যক্ষমতা পরীক্ষা করে দেখে রেখেছে ইসরাইল।\nরোহিঙ্গা মুসলিমদের বিরুদ্ধে জাতিগত নিধনপর্ব চালানোর সময় যখন পশ্চিমা দেশগুলো মিয়ানমারের সামরিক জান্তাকে একধরণের নিষেধাজ্ঞায় ফেলেছিল তখনও মিয়ানমারকে ট্যাংক, অস্ত্র ও বোট সরবরাহ করেছে ইসরাইল।\nইদানিং ইসরাইল একটি সামরিক মহড়ার দৃশ্য চিত্রায়িত করেছে। যেখানে ভারত ও ইসরাইলের সৈন্যদের যৌথ মহড়া দিতে দেখা গেছে। ফিলিস্তিনে দীর্ঘ বেসামরিক যুদ্ধে ইসরাইলি সৈন্যদের যে দক্ষতা এসেছে তা বিনিময় করতে ভারতের কমান্ডোদের বাছাই করা একটি দল ইসরাইলে এসেছিল। ইসরাইলের নেগেভ মরুভূমিতে প্রায় ১৬ জন গারুদ কমান্ডো এসময় প্রশিক্ষণ নিয়েছে। এ সময় ভারত থেকে যে ৪৫ সদস্যের শক্তিশালী মিলিটারি প্রতিনিধি ইসরাইলে এসেছিল, তারা নেভাচিন ও পালমাচিন বিমানবন্দরে অবস্থান করেছিল।\nবেনিয়ামিন নেতানিয়াহু গত বছর ভারত সফরে এসে ২০০৮ সালের মুম্বাই হামলার স্মৃতিচারণ করে বলেন, ‘ভারত ও ইসরাইল দুই দেশেরই সন্ত্রাসী আক্রমণের লক্ষ্যবস্তু হওয়ার বেদনাদায়ক অভিজ্ঞতা আছে। আমরা দাঁতে দাঁত কষে লড়াই করব। কখনো হার মানবো না’।\nএকাধিক ভারতীয় ভাষ্যকার মন্তব্য করেছেন, মোদির অধীনে ইহুদীবাদ ও ভারতীয় জাতীয়তাবাদের উগ্র ডানপন্থী অংশের মধ্যে দুই দেশের সম্পর্কের একটি ভিত্তি রচনা হয়েছে। উগ্র ডানপন্থী এ উভয় শক্তি একসময় বৃটিশরাজের বিরূদ্ধে লড়াই করেছিল।\nইসরাইলি পত্রিকা হারাৎজে’তে ব্রাসেলসের গবেষক শায়রি মালহোত্রা একটি নিবন্ধে উল্লেখ করেছেন, ইন্দোনেশিয়া ও পাকিস্তানের পর সর্ববৃহৎ মুসলিম অধ্যুসিত দেশ এখন ভারত। প্রায় ১৮০ মিলিয়ন মুসলিম ভারতে বাস করেন।\nমালহোত্রা আরো লিখেছেন, বিজেপি ও লিকুদ পার্টি তাদের চিন্তা ও তাড়নার একসূত্রিতা ধরতে পেরেছেন। উভয় পার্টি তাদের মনোবাঞ্ছার মিল পেয়েছে বলেই এক ধরণের একাট্টা জোট গড়ে উঠেতে পেরেছে।\nহিন্দু জাতীয়তাবাদীরা মুসলিমদের হাতে হিন্দুদের নির্যাতিত হওয়ার একটি ঐতিহাসিক আখ্যান সুন্দরভাবে তৈরী করে নিয়েছে। যে হিন্দু নেতারা হিন্দু-মুসলিম সম্প্রদায়ের মাঝে জাতিগত বিভক্তি চান ও পাকিস্তানের সাথে ক্রম সংঘাতের রাজনীতি চান তাদের নিকট এটি একটি আকর্ষণীয় বিষয়।\nভারতে ইসরায়েলের সবথেকে বড় অনুরাগী সংঘ হল ‘ইন্টারনেট হিন্দুজ’। তারা ইসরাইলকে শুধু এই কারণে ভালবাসে যে, ফিলিস্তিন দখলে নেওয়ার পর ইসরাইল যে কৌশলে তার দখলদারিত্ব ধরে রেখেছে ও মুসলিমদের শায়েস্তা করছে সে কৌশলকে তারা পছন্দ করে।\nকার্লটন বিশ্ববিদ্যালয়ের প্রফেসর বিবেক দেহজিয়া সম্প্রতি আহবান জানিয়েছেন, ইউএস-ইসরাইল-ভারতের মাঝে একটি ত্রিপক্ষীয় জোট গড়ে উঠুক। কারণ এখানে তিনটি পক্ষই ইসলামি সন্ত্রাসবাদের চোটে ভুঁগছে।\nএখানে একটি চমকপ্রদ তথ্য লক্ষ্য করুন, ২০১৬ সালের শেষ পর্যন্ত মাত্র ২১ জন ভারতীয় মুসলিম আইএসের পক্ষে যুদ্ধের জন্য আরবে পাড়ি জমিয়েছিলেন। অথচ এ সময়ে বেলজিয়াম থেকে পাঁচশত যোদ্ধা আইসিসে যোগ দিয়েছে যদিও বেলজিয়ামে বসবাস করেন মাত্র পাঁচলক্ষ মুসলিম।\nমালহোত্রা তার নিবন্ধে পরামর্শ দিয়েছেন, ভারতের সাথে ইসরাইলের সম্পর্কের ক্ষেত্রে আদর্শবাদীতার তুলনায় বাস্তববাদিতাকে প্রাধান্য দেওয়া উচিত।\nতবে ইসরায়েল যখন ভারতকে এত বেশি অস্ত্র দিচ্ছে তখন জায়নবাদী জাতীয়তাবাদ কেন হিন্দুত্ববাদী জাতীয়তাবাদে উঁকি দিবেনা তা ভাবা মুস্কিল!\nলক্ষ্য করুন, ইসরায়েলের সাথে সেই ১৯৯২ সাল থেকেই ডিপ্লোম্যাটিক সম্পর্ক উপভোগ করে আসছে ভারত। কিন্তু ভারতের হিন্দুত্ববাদের সাথে ইসরাইলের জায়োনিজমের সম্পর্ক হওয়ার কিছুকালের মধ্যেই পাকিস্তানের অভ্যন্তরে ইসরাইল থেকে পাওয়া অস্ত্র ব্যবহার করে ফেলেছে ভারত।\n(ইসলামিক) সন্ত্রাসবাদের বিরূদ্ধে (আমেরিকা-ইসরাইলের শুরু করা) যুদ্ধে নিবন্ধন করা ঔপনিবেশিক বিভাজনে তৈরী দুটি রাষ্ট্রের (ভারত-পাকিস্তানের) জন্য স্বাভাবিক ছিল। কারণ উভয়ের নিরাপত্তা তাদের মুসলিম প্রতিবেশীর দ্বারা বিঘ্নিত হচ্ছিল।\nকিন্তু এই দুইটি দেশের যে কোনো লড়াইয়ের মূল লক্ষ্য হওয়া উচিত নিজেদের ভূমি অথবা ‘দখলীকৃত’ ভূমির নিরাপত্তা বিধান করা।\nভারত, ইসরাইল ও পাকিস্তান তিনটি দেশই পারমাণবিক শক্তির অধিকারী। এই বিষয়টি একটি ভালো উপলক্ষ্য হতে পারে ফিলিস্তিনের সাথে কাশ্মীরকে গুলিয়ে না ফেলার ও ১৮০ মিলিয়ন ভারতীয় মুসলিমকে উপায়হীন না করার।\nদৈনিক ইন্ডিপেন্ডেন্ট থেকে সংগৃহীত।


অক্টোবর বিপ্লব ও ৭ নভেম্বরের অভ্যুত্থান - বরেন্দ্র বার্তা\nবরেন্দ্র বার্তা/নাগরিক মতামত/অক্টোবর বিপ্লব ও ৭ নভেম্বরের অভ্যুত্থান\nএকশ বছর আগে ১৯১৭ সালে রাশিয়ায় বলশেভিক পার্টির নেতা ভি আই লেনিনের নেতৃত্বে অক্টোবর বিপ্লব এবং ৪২ বছর আগে ১৯৭৫ সালের ৭ নভেম্বর বাংলাদেশে জাতীয় সমাজতান্ত্রিক দলের নেতা কর্নেল আবু তাহের বীর উত্তমের নেতৃত্বে সিপাহী-জনতার অভ্যুত্থানের মিল অমিল নিয়ে কথা বলব। বাংলাদেশের ভবিষ্যৎ সমাজ বিপ্লব নিয়ে যারা স্বপ্ন দেখেন তারা রুশ বিপ্লবের মডেলে ৭ নভেম্বর অভ্যুত্থান থেকে শিক্ষা নিতে পারেন।\nপরদিন ১২ মার্চ। রোমানভ রাজতন্ত্রের শেষ রক্ষাব্যূহ রাশিয়ার রাজধানী পেট্রোগ্রাড সেনা গ্যারিসনের বিভিন্ন রেজিমেন্টের সৈনিকেরা দলে দলে যোগ দেয় অভ্যুত্থানে। রাতারাতি গড়ে উঠতে থাকে সৈনিক সোভিয়েত। এক দিকে গঠিত হয় অন্তর্বর্তীকালীন সরকারের। অন্যদিকে উত্থান ঘটে শ্রমিক ও সৈনিক প্রতিনিধিদের নিয়ে পেট্রোগ্রাড সোভিয়েত। সরকারের সাথে চুক্তি হয় পেট্রোগ্রাডের শ্রমিক ও সৈনিক সোভিয়েতের। তাই বলা যায় রুশ রাজতন্ত্রের পতনের পর দুইটি কর্তৃত্বের উদ্ভব ঘটে। পুঁজিপতি বুর্জোয়া শ্রেণী ও সর্বহারা শ্রেণীর কর্তৃত্ব। এই বিশেষ পরিস্থিতি শ্রমিক ও সৈনিক সোভিয়েত নভেম্বর বিপ্লবের বিজয়ী হওয়ার পেছনে গুরুত্বপূর্ণ ভূমিকা রাখে।\n১৪ মার্চ পেট্রোগ্রাড সোভিয়েত তার প্রথম ফরমান জারি করে, যাতে বলা হয় সৈনিক এবং নাবিকেরা অন্তর্বর্তী সরকারের শুধুমাত্র ওইসব নির্দেশ মানবে যাতে সায় আছে পেট্রোগ্রাড সোভিয়েতের। ১৫ মার্চ জার দ্বিতীয় নিকোলাস তার ভাই মাইকেলের পক্ষে সিংহাসন ত্যাগ করেন। কিন্তু তিনি দায়িত্ব গ্রহণ করেন না। পতন হয় ৩০০ বছরের পুরনো রোমানভ রাজবংশের।\nনতুন পঞ্জিকা অনুসারে ১৯১৭ সালের ১২ মার্চ জার রাজতন্ত্রের পতনের মধ্য দিয়ে রাশিয়ায় বুর্জোয়া গণতান্ত্রিক বিপ্লব সম্পন্ন হয়। পুরনো জুলিয়ান ক্যালেন্ডারে ২৩ ফেব্রুয়ারি তারিখে সূচনাহয়েছিল বলে এই বিপ্লব ‘ফেব্রুয়ারি বিপ্লব’ হিসেবে অভিহিত করা হয়। ক্ষমতায় অধিষ্ঠিত অন্তর্বর্তী পুঁজিবাদী কেরেনস্কি সরকার জমিদারী বাজেয়াপ্ত করা ও রাষ্ট্র থেকে চার্চ পৃথক করার বিধান জারি করে। এ ছাড়াও কারাগারে ও নির্বাসনে থাকা সকল রাজনৈতিক নেতা-কর্মীদের প্রতি সাধারণ ক্ষমা ঘোষণা; সংবাদপত্র ও মত প্রকাশ, সমাবেশ ও ধর্মঘট করার স্বাধীনতা; সার্বজনীন গোপন ভোটের ভিত্তিতে নির্বাচন এবং যুদ্ধরত না থাকা কালে সেনাবাহিনী ও অন্যান্য সংগঠনে রাজনীতি করার অধিকার লাভ ছিল বুর্জোয়া গণতান্ত্রিক বিপ্লবের সুফল।\nবুর্জোয়া অন্তর্বর্তীকালীন সরকারের যুদ্ধমন্ত্রী কেরেনস্কি ‘সোলজার্স চার্টার’ জারি করেছিলেন, যার ফলে সৈনিকেরা সাধারণ নাগরিকদের মত সকল ক্ষেত্রে সম অধিকার লাভ করে যার মধ্যে ছিল সৈনিকদের রাজনীতি করার এবং রাজনৈতিক দলে যোগ দেয়ার অধিকার লাভ। অফিসারদের প্রতি সৈনিকদের স্যালুট দেয়া এবং শারীরিক দণ্ড প্রদানের প্রথা বিলুপ্ত করা হয়।\nএসব কারণে বলশেভিক পার্টিসহ অন্যান্য মার্ক্সবাদী বিপ্লবীরা ঐ সরকারকে সমর্থন করে। ‘প্রাভদা’ পত্রিকায় লেনিন যথার্থই রাশিয়াকে সবচেয়ে মুক্ত গণতান্ত্রিক দেশ হিসেবে উল্লেখ করেছিলেন। আর তা দ্রুত সদ্ব্যবহার করে বলশেভিক পার্টি সেনাবাহিনীর মধ্যে রাজনৈতিক আদর্শ প্রচারের কাজে নেমে পড়ে। কার্যত সেনাবাহিনীর অভ্যন্তরে বলশেভিক পার্টির সংগঠন বিপ্লবের অন্যতম ঘাঁটি হিসেবে আত্মপ্রকাশ করে।\nস্বাধীন বাংলাদেশের সূচনালগ্নে পাকিস্তানী ঔপনিবেশিক রাষ্ট্র (পুলিশ, সেনাবাহিনী ও আমলাতন্ত্র) এবং শ্রমিক-কৃষক-সাধারণ মানুষের অধিকার প্রশ্নে কি কি পদক্ষেপ নেয়া হয়েছিল, এই সুযোগে তা আমরা ভেবে দেখতে পারি। পরে যা বিবৃত হয়েছে।\nসুইজারল্যান্ডে নির্বাসনে থাকা লেনিন গোপনে রাশিয়ায় প্রত্যাবর্তন করেন ৩ এপ্রিল তারিখে। রচনা করেন ‘এপ্রিল থিসিস’। সময় স্বল্পতার কারণে দলের সাথে আলোচনা এবং অনুমোদন নেওয়ার পূর্বেই লেনিনের একান্ত নিজস্ব মত হিসেবে তা পার্টি পত্রিকা ‘প্রাভদা’য় প্রকাশিত হয়। ১৬ এপ্রিল তারিখে লেনিন শ্রমিক ও সৈনিক সোভিয়েতের সর্ব-রাশিয়া সম্মেলনে প্রথমে বলশেভিক ও পরে বলশেভিক এবং মেনশেভিক যৌথ সভায় এপ্রিল থিসিস উত্থাপন করেন।\nএই থিসিসে তিনি বলেন বুর্জোয়াদের প্রতিশ্রুতি বিশ্বাস করে তাদের সমর্থন করার অর্থ হবে প্রলেতারীয় শ্রেণির সঙ্গে বিশ্বাসঘাতকতা করা। তাই বিপ্লবীদের দাবি তুলতে হবে অবিলম্বে সোভিয়েতের হাতে ক্ষমতা হস্তান্তরের। পুলিশ, সেনাবাহিনী ও রাষ্ট্র প্রশাসন ভেঙে দিয়ে শ্রমিক শ্রেণির আইন-শৃঙ্খলা ও প্রতিরক্ষা বাহিনী ও প্রশাসন গড়ে তুলতে হবে। শ্রমিক কর্তৃত্ব প্রতিষ্ঠা করতে হবে শিল্প-কারখানায়। দরিদ্র ও ভূমিহীন কৃষকদের দখল নিতে হবে ভূস্বামীদের জমি।\nরাশিয়ায় নভেম্বর বিপ্লবে লেনিনের ‘এপ্রিল থিসিসে’র গুরুত্ব বিবেচনা করে তার দশ দফার কয়েকটি চুম্বক অংশ তুলে ধরবো। বাংলাদেশে ৭ নভেম্বর সিপাহী অভ্যুত্থান পর্যালোচনাকালে এসব অত্যন্ত প্রাসঙ্গিক হবে।\nলেনিন রাশিয়ার পরিস্থতিতি বিশ্লেষণ করে বলেন, প্রলেতারিয়েতের শ্রেণিচেতনা এবং তাদের সংগঠন যথেষ্ট শক্তিশালী না থাকার কারণে বিপ্লবের প্রথম পর্বে ক্ষমতা তুলে দেওয়া হয়েছে বুর্জোয়াদের হাতে। সে পর্যায় অতিক্রম করে দেশ এগিয়ে যাচ্ছে বিপ্লবের দ্বিতীয় পর্বে, যেখানে ক্ষমতা অবশ্যই প্রলেতারিয়েত এবং গরীব কৃষকদের হাতে যাবে।\nপার্লামেন্টারি সরকারের বিরুদ্ধে ডাক দেন লেনিন। বলেন, শ্রমিক-কৃষক-সৈনিকদের মধ্যে গড়ে ওঠা সোভিয়েতগুলো থেকে পার্লামেন্টারি সরকারে ফিরে যাওয়া হবে একটি পশ্চাৎপদক্ষেপ। বরং প্রয়োজন সারা দেশে তৃণমূল থেকে উপর পর্যন্ত শ্রমিক-ক্ষেতমজুর ও কৃষকদের সোভিয়েত প্রজাতন্ত্র প্রতিষ্ঠা।\nপুলিশ, সেনাবাহিনী এবং আমলাতন্ত্রের বিলোপ সাধনের ডাক দেন লেনিন। বলেন, সকল কর্মকর্তাকে নির্বাচিত হতে হবে, তারা সবাই হবেন অপসারণযোগ্য, তাদের কারও বেতন একজন দক্ষ শ্রমিকের গড় বেতন অতিক্রম করতে পারবে না।\nভূমি-বিষয়ক কর্মসূচি প্রণয়নে প্রধান ভূমিকা পালন করবে ক্ষেতমজুর সোভিয়েতগুলো। দেশের সমস্ত ভূমির রাষ্ট্রীয়করণ সম্পন্ন করতে হবে, ভূমির বিলিব্যবস্থা স্থানীয় ক্ষেতমজুরএবং কৃষক সোভিয়েতগুলোর হাতে হস্তান্তর করতে হবে।\nএপ্রিল থিসিসের মর্মবাণীর যথার্থতা দ্রুতই স্পষ্ট হয়। উদার গণতন্ত্রের সুযোগ-সুবিধা সঙ্কুচিত হয়ে আসে। বুর্জোয়া অন্তর্বর্তীকালীন সরকার কমিউনিস্ট বিপ্লবীদের বিশেষ করে বলশেভিকদের প্রতি আগ্রাসী হয়ে ওঠে। লেনিনসহ কয়েকজন শীর্ষনেতার বিরুদ্ধে গ্রেপ্তারি পরোয়ানা জারি করা হয়। রাশিয়ার সঙ্গে তখন জার্মানির যুদ্ধ চলছে। সরকারের পক্ষ থেকে বলা হয় লেনিন জার্মানির চর। আত্মগোপনে যেতে বাধ্য হন লেনিন।\nএর মধ্যেই (২৬ জুলাই থেকে ৩ আগস্ট) পেট্রোগ্রাডে বলশেভিক পার্টির ষষ্ঠ কংগ্রেস অনুষ্ঠিত হয়। আত্মগোপনে থাকায় লেনিন উপস্থিত থাকতে পারেননি সে কংগ্রেসে। কিন্তু তাঁর এপ্রিল থিসিস, যা তিনি ইতোমধ্যে আরও পরিপূর্ণ করেছেন, তার আলোকে বলশেভিক পার্টি তার রাজনৈতিক সিদ্ধান্ত গ্রহণ করে এবং সর্বসম্মতিক্রমে লেনিনকে দলের নেতা নির্বাচন করে। উপযুক্ত সময়ে সশস্ত্র গণঅভ্যুত্থানের সিদ্ধান্ত গৃহীত হয় এই কংগ্রেসে।\nকেরেনস্কি কর্তৃক সেনাবাহিনীর প্রধান হিসেবে জেনারেল কর্নিলভকে নিয়োগদানের পর থেকে লেনিন ও বলশেভিকদের বিরুদ্ধে সরকারি আক্রমণ আরও তীব্র হয়। নভেম্বর বিপ্লবে কর্নিলভ অধ্যায় সংক্ষিপ্ত কিন্তু গুরুত্বপূর্ণ। জারের সেনাবাহিনীর জেনারেল কর্নিলভ ছিলেন চরম প্রতিক্রিয়াশীল ও উচ্চাকাঙ্ক্ষী। ফেব্রুয়ারি বিপ্লবে জার দ্বিতীয় নিকোলাসের উচ্ছেদের পর মার্চ মাসে পেট্রোগ্রাড গ্যারিসনের কমান্ডার নিয়োগ করা হয় কর্নিলভকে।\nক্ষমতা পেয়েই তিনি রাজপ্রাসাদে অবস্থানকারী রানী আলেকজান্ড্রা এবং তার ছেলেমেয়েদের গৃহবন্দি করেন, তাদের নিরাপত্তায় নিয়োজিত রাজকীয় গার্ড বাহিনী সরিয়ে দিয়ে ৩০০ জন বিপ্লবী সৈনিককে নিয়োগ করেন কর্নিলভ। একই সঙ্গে কর্নিলভ ঘোষণা করেন,“জার্মান গুপ্তচর লেনিন ও তাঁর সঙ্গী-সাথিদের এখনই নির্মূল করতে হবে। শ্রমিক ও সৈনিক প্রতিনিধিদের সোভিয়েত এখনই ভেঙে দিতে হবে যাতে তাঁরা কখনও একত্রিত হতে না পারে।”\nকর্নিলভের এসব প্রতিবিপ্লবী তৎপরতায় পূর্ণ সায় ছিল বুর্জোয়া কেরেনিস্কি সরকারের। এক পর্যায়ে কর্নিলভ খোদ কেরেনস্কি সরকারের বিরুদ্ধে ক্যু-দেতা সংগঠিত করে ক্ষমতা দখলের চেষ্টা করেন। যে কেরেনস্কি সরকারের সঙ্গে বলশেভিকদের ঐক্য ভেঙ্গে পড়েছিল, তা আবার জোড়া লাগে কর্নিলভের বিদ্রোহদমনে। ক্যু-দেতা ব্যর্থ হয় পেট্রোগ্রাড সোভিয়েতের সম্মিলিত প্রতিরোধের মুখে। কর্নিলভকে গ্রেপ্তার করা হয়। পেট্রোগ্রাড গ্যারিসনে কেরেনস্কির সোশ্যালিস্ট রেভেল্যুশনারি পার্টি এবংমেনশেভিকদের সমর্থক সোভিয়েতের শক্তিশালী অবস্থান ছিল।\n১৩ সেপ্টেম্বর কর্নিলভের গ্রেপ্তারের দিন মেনশেভিক এবং সোশ্যালিস্ট রেভেল্যুশনারি পার্টি নিয়ন্ত্রিত পেট্রোগ্রাড সোভিয়েতে বলশেভিকদের পক্ষে একটি প্রস্তাব পাশ হয় ও তারা বলশেভিকদের পক্ষে যোগদান করে। পাঁচ দিন পর মস্কো সোভিয়েতও বলশেভিকদের পক্ষে চলে আসে। সারা রাশিয়ার অন্যান্য শহরের সোভিয়েতগুলো ক্রমেই বলশেভিকদের পক্ষালম্বন করে। লেনিন এ সময় লেখেন,\n“শ্রমিক ও সৈনিক সোভিয়েতে সংখ্যাধিক্য লাভ করায় বলশেভিকরা ক্ষমতা দখল করতে পারে এবং তা করতে হবে।”\nরাশিয়ার দুটো রাজধানী পেট্রোগ্রাড ও মস্কোতে শ্রমিক ও সৈনিক প্রতিনিধিদের সোভিয়েতের অধিকাংশ বলশেভিক পার্টির পক্ষে চলে আসায় অবিলম্বে ক্ষমতা দখলের ডাক দেন লেনিন।\n১৯১৭ সালের ২৫শে অক্টোবরের সন্ধ্যায় অরোরা যুদ্ধ্বজাহাজের কামান গর্জে উঠে। রুশ বুর্জোয়া সরকারের শেষ ঘাঁটি উইন্টার প্যালেসের উপর আক্রমণ। পেট্রোগ্রাড সোভিয়েতের জরুরি অধিবেশনে লেনিন বলেন:\n“যে শ্রমিক ও কৃষক বিপ্লবের প্রয়োজনীয়তার কথা বলশেভিকরা সর্বদা বলে এসেছে তা ঘটল।”\nলাল পেট্রোগ্রাডে একেবারে নিজ চোখে দেখা নভেম্বর বিপ্লবের উপর মার্কিন সাংবাদিক ও সমাজতন্ত্রী জন রিড তাঁর ‘দুনিয়া কাঁপানো দশ দিন’ গ্রন্থে লেখেন:\nI stopped Kameniev –aquick moving little man, withawide, vivacious face set close to his shoulders. Without preface he read in rapid Frenchacopy of the resolution just passed:\nHe lifted his shoulders. “There is much to do. Horribly much. It is just beginning…”\nএবারে জাতীয় সমাজতান্ত্রিক দলের (জাসদ) রাজনৈতিক সিদ্ধান্তে ও অংশগ্রহণে দলের অন্যতম নেতা কর্নেল আবু তাহের বীর উত্তমের নেতৃত্বে ৭ নভেম্বর সিপাহী-জনতার অভ্যুত্থানের বিষয়ে বলব। তার আগে বাংলাদেশের স্বাধীনতা অর্জনের দশ মাসের মাথায় ১৯৭২ সালের ৩১ অক্টোবর সামাজিক বিপ্লব ও শ্রেণিসংগ্রামের ডাক দিয়ে জাসদের আত্মপ্রকাশের প্রেক্ষাপট সংক্ষেপে আলোচনা করবো।\nজাতির জনক বঙ্গবন্ধু শেখ মুজিবুর রহমানের আহ্বানে একটি সশস্ত্র মুক্তিযুদ্ধের মধ্য দিয়ে বাংলাদেশ স্বাধীন হয়েছিল। মুক্তিযুদ্ধে বঙ্গবন্ধুর নিজ দল আওয়ামী লীগ নেতৃত্ব দেয়। একই সঙ্গে ন্যাশনাল আওয়ামী পার্টির মস্কো ও পিকিংপন্থী অংশ এবং বাংলাদেশের কমিউনিস্ট পার্টি ও অন্যান্য বাম প্রগতিশীল দল মুক্তিযুদ্ধে গুরুত্বপূর্ণ ভূমিকা রাখে।\nবাঙালি জাতীয়তাবাদ ও গণতান্ত্রিক-অসাম্প্রদায়িক চেতনার ধারক আওয়ামী লীগের ছাত্রসংগঠন ছাত্রলীগের অভ্যন্তরে ষাটের দশক থেকেই স্বাধীন সমাজতান্ত্রিক বাংলাদেশ অর্জনের লক্ষ্যে প্রগতিশীল চেতনা ধারণ করে এমন একটি স্রোত ক্রমশ শক্তিশালী হয়ে ওঠে। ১৯৭১ সালে মুক্তিযুদ্ধের প্রাক্কালে সিরাজুল আলম খানের অঘোষিত নেতৃত্বে ছাত্রলীগের এই ধারাটি মুখ্য ভূমিকায় চলে আসে। এর পেছনে বঙ্গবন্ধুর সায়-সহযোগিতা এবং নির্দেশনা ছিল গুরুত্বপূর্ণ প্রভাবক। মুক্তিযুদ্ধে বঙ্গবন্ধুর শারীরিক অনুপস্থিতিকালে ছাত্রলীগের এই অংশ মুজিব বাহিনী হিসেবে নিজেদের সংগঠিত করে।\nমুক্তিযুদ্ধ চলাকালীন নয় মাস বাংলাদেশের প্রথম সরকার এবং পাকিস্তানের কারাগার থেকে বঙ্গবন্ধুর স্বাধীন বাংলায় প্রত্যাবর্তনের পর থেকে তাঁর সরকারের গৃহীত পদক্ষেপসমূহের মধ্য দিয়ে এক অর্থে বলা যায় বাংলাদেশে বুর্জোয়া গণতান্ত্রিক বিপ্লব সম্পন্ন হয়েছিল। এসব পদক্ষেপের মধ্যে ছিল, দেশের নাম ‘গণপ্রজাতন্ত্রী বাংলাদেশ’ রাখা, পাকিস্তানিদের পরিত্যাক্ত কলকারখানা ও ব্যাংক-বীমা জাতীয়করণ, ২৫ বিঘা পর্যন্ত জমির খাজনা মউকুফ, ভূমির সর্বোচ্চ সীমা ১০০ বিঘা নির্ধারণ এবং গণতন্ত্র, জাতীয়তাবাদ, ধর্মনিরপেক্ষতা ও সমাজতন্ত্র-– এই চার মৌলনীতি সম্বলিত সংবিধান রচনা।\nরাশিয়ায় ১৯১৭ সালের বুর্জোয়া গণতান্ত্রিক কেরেনস্কি সরকারের গৃহীত পদক্ষেপের সঙ্গে বাংলাদেশের অনুরূপ পদক্ষেপের মিল খুঁজে পাওয়া যায়। কিন্তু রাষ্ট্রের প্রসঙ্গে এলেই আমরা দেখি চরম অসঙ্গতি। যেখানে জারতন্ত্রের রাষ্ট্র কাঠামোতে ব্যাপক সংস্কার সাধন করে তাকে আধুনিক বুর্জোয়া রাষ্ট্রের রূপ দিতে সচেষ্ট হয়েছিল কেরেনস্কি সরকার, সেখানে স্বাধীন বাংলাদেশে পরিত্যক্ত পাকিস্তানি ঔপনিবেশিক রাষ্ট্র যার বিরুদ্ধে সশস্ত্র মুক্তিযুদ্ধ হয়েছে, ৩০ লক্ষ মানুষ জীবন দিয়েছে তার স্থলে মুক্তিযুদ্ধের চেতনা ধারণ করতে পারে এমন রাষ্ট্র পত্তনের কোনো পদক্ষেপই নেওয়া হয়নি। ঔপনিবেশিক আইন-কানুনের স্থলে স্বাধীন দেশের আইন ও বিচার ব্যবস্থা প্রবর্তনের কোনো উদ্যোগও নেওয়া হয়নি।\nমুক্তিযুদ্ধের আগে যে স্বাধীন বাংলাদেশের স্বপ্ন দেখেছে এদেশের মানুষ, সে স্বপ্ন হাজার গুণ পল্লবিত হয়েছে নয় মাসের মুক্তিযুদ্ধ ও আত্মত্যাগের মধ্য দিয়ে। কিন্তু স্বাধীনতার পর নতুন চেতনায় উজ্জীবিত মানুষ গভীর হতাশায় নিমজ্জিত হয়েছে। খাদ্যাভাব, অভাব-অনটন মানুষকে আশাহত করেনি। সদ্যস্বাধীন দেশে এসব দুঃখ-কষ্ট অতিক্রম করে সামনের দিকে অগ্রসর হতে চেয়েছে মেহনতি মানুষ। কিন্তু পদে পদে তাদের বাধাগ্রস্ত করেছে স্বাধীন বাংলাদেশে পাকিস্তানি রাষ্ট্র। স্বাধীন দেশে মানুষ চেয়েছে রাষ্ট্রপরিচালনার অধিকার। তা তারা পায়নি। এ প্রসঙ্গে মুক্তিযুদ্ধের অন্যতম সেক্টর অধিনায়ক কর্নেল আবু তাহেরের লেখা ‘মুক্তিযোদ্ধারা আবার জয়ী হবে’ প্রবন্ধের কিছু অংশ পাঠ করা যেতে পারে:\n“বাংলার দুর্ভাগ্য আইনানুগ উত্তরাধিকারীর বদলে সর্বস্তরের নেতৃত্ব এসেছে তাদেরই হাতে যারা প্রাক-বিপ্লব যুগে ছিলেন ক্ষমতার উৎস। প্রশাসনযন্ত্র সেই পুরনো ব্যক্তিরাই চালান। বাণিজ্য, শিক্ষা, সংস্কৃতির ক্ষেত্রেও তারাই। যে সামরিক অফিসার পাকিস্তানি সৈন্যদের সঙ্গে দাঁড়িয়ে মুক্তিযোদ্ধাদের নির্মূল করার জন্য ছিলেন সচেষ্ট তিনি আজ আরও উচ্চ পদে সমাসীন। যে পুলিশ অফিসার দেশপ্রেমিক মুক্তিযোদ্ধাদের ধরে সোর্পদ করেছে পাকিস্তানিদের হাতে তিনি আবার মুক্তিযোদ্ধাদের নামে হুলিয়া বের করতে ব্যস্ত। যে আমলারা রাতদিন খেটে তৈরি করেছে রাজাকার বাহিনী তারা মুক্তিযোদ্ধাদেরকে চাকরি দিয়ে দয়া প্রদর্শনের অধিকারী। যে শিক্ষক দেশের ডাকে সাড়া দিতে পারেনি তিনিই আজ তরুণদের শিক্ষা দেওয়ার দায়িত্ব পেয়েছেন।\nপরিকল্পনা বিভাগের যে কর্মীকে শোষণের পরিকল্পনা করা শেখানো হয়েছে বছরের পর বছর ধরে তিনিই এখন সমাজতন্ত্রে উত্তরণের পরিকল্পনা তৈরি করেন। মুক্তিযুদ্ধ চলাকালে যারা পাকিস্তানিদের হয়ে প্রচারণায় মত্ত ছিলেন, ১৬ ডিসেম্বরের পর তারাই ভোল পাল্টিয়ে সংস্কৃতির মধ্যমণি হয়েছেন। অথচ মুক্তিযুদ্ধের পর প্রত্যেক দেশে করা হয়েছে কনসেনট্রেশন ক্যাম্প। মুক্তিযুদ্ধে যারা সাহায্য করেনি তারা স্থান পেয়েছে কনসেনট্রেশন ক্যাম্পে। সেখানে কায়িক পরিশ্রমের মাধ্যমে তাদেরকে আত্মশুদ্ধির সুযোগ দেওয়া হয়েছে, যাতে তারা বিপ্লবী জনতার অংশ হতে পারে।\nনিতান্তই পরিতাপের বিষয়, যাদের কনসেনট্রেশন ক্যাম্পে থেকে আত্মশুদ্ধি করার কথা, সকলের অগোচরে তারা সর্বস্তরে নেতৃত্বের আসন দখল করে বসেছে।\nআজ ষড়যন্ত্রের প্রচার বিভাগের মাইক্রোফোন হয়ে দাঁড়িয়েছে উচ্চ মধ্যবিত্ত ও ধনিক শ্রেণির সুযোগসন্ধানীরা। এরা চরিত্রগতভাবে দুমুখো, সুবিধাবাদী ও দোদুল্যমান। ২৫ মার্চের আগে এরা স্বাধীনতার বড় মিত্র ছিল। এরা ভেবেছিল অবাঙালি ও পাকিস্তানিরা বিতাড়িত হলে পুঁজির বিকাশ ও চাকরিসহ সর্বক্ষেত্রে তারা সুবিধা পাবে। ২৫ মার্চের পর যখন মুক্তিযুদ্ধের সূচনা হল তখন রাতারাতি তারা হয়ে উঠলেন পাকিস্তান-পছন্দ। পাকসেনাদের পথ দেখানো আর সাহস যোগানো তাদের একান্ত কর্তব্য হয়ে উঠল। স্বাধীনতার পর এরা আবার দেশপ্রেমিক হলেন। আজ জনগণের চরম দুর্যোগের ক্ষণে বিদ্বেষ ও ঘৃণা সৃষ্টির অপচেষ্টা হয়ে দাঁড়িয়েছে তাদের একমাত্র কর্তব্য।”\nএমন প্রেক্ষাপটে মুক্তিযুদ্ধের পক্ষের শক্তি এক চেতনায় থাকতে পারেনি। স্বাধীনতাপূর্ব সময়ে বঙ্গবন্ধুর তত্ত্বাবধানে ছাত্রলীগের যে প্রগতিশীল অংশ স্বাধীন সমাজতান্ত্রিক বাংলাদেশ অর্জনের লক্ষ্যে কাজ করেছে, তারাই বাংলাদেশে বঙ্গবন্ধুর নেতৃত্বে একটি ‘বিপ্লবী জাতীয় সরকার’ প্রতিষ্ঠার আহ্বান জানায়। দুর্ভাগ্যজনক সত্য হল, বঙ্গবন্ধু তাদের প্রতি আস্থা স্থাপন না করে ছাত্রলীগের সেই অংশ বেছে নিলেন যারা সমাজতন্ত্র তো নয়ই, এমনকি স্বাধীনতার বদলে আঞ্চলিক স্বায়ত্তশাসন লাভ সঠিক বলে মনে করত।\nসামাজিক বিপ্লব ও শ্রেণিসংগ্রামের ডাক দিয়ে জাসদের আত্মপ্রকাশ ঘটেছিল। শুরুতে ছাত্রলীগের ভাঙ্গনের মধ্য দিয়ে এই প্রক্রিয়া শুরু হলেও দ্রুতই শ্রমিক লীগের মূল অংশ এবং গোটাগুটি কৃষক লীগ এই ধারায় যোগ দেয়। মূল আওয়ামী লীগ থেকে খুব সামান্যই জাসদে যোগ দিয়েছিলেন।\nজাসদের চোখে সমাজ-বিশ্লেষণের রূপটি সংক্ষেপে বলব। প্রখ্যাত অর্থনীতিবিদ অধ্যাপক আখলাকুর রহমান যিনি আমেরিকার ম্যাসাচুসেটস ইন্সটিটিউট অফ টেকনোলজি (এমএইটি) থেকে পিএইচডি ডিগ্রি লাভ করেছিলেন, পাকিস্তানের পরিকল্পনা কমিশনে দীর্ঘদিন কাজ করেছেন, তিনি ১৯৭২ সালে ‘বাংলাদেশের কৃষিতে ধনতন্ত্রের প্রবেশ’ শীর্ষক তাঁর গবেষণা প্রবন্ধে দেখান কীভাবে বাংলাদেশের প্রধান অর্থ খাত কৃষিতে বাজার অর্থনীতি বা পুঁজিবাদ মুখ্য হয়ে উঠেছে। তার উপর ভিত্তি করে বাংলাদেশে বিপ্লবের স্তর সমাজতান্ত্রিক বলে তিনি মত দেন।\nউল্লেখ করা হয়েছে বাংলাদেশে বুর্জোয়া গণতান্ত্রিক বিপ্লবের ধাপটি প্রধানত সম্পন্ন হয়েছিল, যদিও সামন্তবাদ এবং ঔপনিবেশিক আমলের নানা অবশেষ সমাজ ও রাষ্ট্রে অবস্থান করছিল। জাসদ গঠন-প্রক্রিয়ায় নিয়োজিত তাত্ত্বিকগণ ড. আখলাকুর রহমানের সমাজ-বিশ্লেষণ ও বিপ্লবের স্তর গ্রহণ করেন। তার ভিত্তিতে একটি শ্রমিক-সৈনিক-কৃষকের গণঅভ্যুত্থানের রণনীতি জাসদ গ্রহণ করে। এক অর্থে, বাংলাদেশের প্রেক্ষাপটে রাশিয়ার নভেম্বর বিপ্লবের মডেল অনুযায়ী পার্টি সংগঠন গড়ে তোলায় মনোনিবেশ করে জাসদ।\nদক্ষিণ এশিয়ায় বাংলাদেশ ছাড়া একমাত্র শ্রীলংকায় ‘জনতা বিমুক্তি পেরামুনা’ দলটি এমন অভ্যুত্থানমূলক রণনীতি গ্রহণ করেছিল এবং ১৯৭১ ও ১৯৮৮-৮৯ সালে তার প্রয়োগও ঘটিয়েছিল।\nবিপ্লবী গণঅভ্যুত্থানের লক্ষ্য সামনে রেখে জাসদের উদ্যোগে কলকারখানা শ্রমিক, গ্রামের ক্ষেতমজুর এবং গরিব কৃষক, অফিস-আদালতে শ্রমিক-কর্মচারী ও সেনাবাহিনীর অভ্যন্তরে পার্টি সংগঠন গড়ে তোলার কাজ শুরু হয়। একই সঙ্গে গণসংগঠন হিসেবে জাসদ সমাজতন্ত্রের শ্লোগান বাংলাদেশের বৃহত্তর জনগোষ্ঠীর কাছে পৌঁছে দেওয়ার জন্য আন্দোলন-সংগ্রামে নামে।\nএকই লক্ষ্যে জাসদ দলীয় প্রতীক মশাল নিয়ে ১৯৭৩ সালের সংসদ নির্বাচনে অংশ নেয় এবং অধিকাংশ আসনে প্রার্থী দেয়। দ্রুতই সারা বাংলাদেশে একটি বিকল্প রাজনৈতিক দল হিসেবে জাসদ মানুষের মনে জায়গা করে নেয়। কিন্তু রাজনৈতিক আন্দোলন ও সংগঠন পরিচালনায় জাসদ গণতান্ত্রিক বাত্যাবরণ বেশি দিন পায়নি।\n১৯৭৪ সালের ২৮ ডিসেম্বর সংবিধানে উল্লিখিত নাগরিকদের বেশ কিছু মৌলিক অধিকার (অনুচ্ছেদ ২৭, ৩১, ৩৩, ৩৫, ৩৬, ৩৭, ৩৮, ৩৯, ৪০, ৪২ এবং ৪৩) অনির্দিষ্টকালের জন্য স্থগিত করে দেশব্যাপী জরুরি অবস্থা ঘোষণা করা হয়। এরপর ১৯৭৫ সালের ২৫ জানুয়ারি আওয়ামী লীগ, ন্যাপ ও বাংলাদেশের কমিউনিস্ট পার্টিকে একীভূত করে একদলীয় বাংলাদেশ কৃষক-শ্রমিক আওয়ামী লীগ বা বাকশাল শাসন কায়েম করা হয়।\nএমন পরিস্থিতিতে জাসদকে আত্মগোপনে থেকে রাজনৈতিক কার্যক্রম চালাতে হয়। রক্ষীবাহিনীর আক্রমণ মোকাবেলা করতে গড়ে তুলতে হয় বিপ্লবী গণবাহিনী। জরুরি অবস্থা ও বাকশাল শাসন কায়েম হওয়ার কারণে একদিকে যেমন বাকশাল অনেকটাই জনবিচ্ছিন্ন হয়ে পড়ে, তেমনি জাসদও উন্মুক্ত রাজনীতি চর্চা না করতে পেরে অনেকাংশে তার গণভিত্তি হারাতে থাকে। এমন অবস্থায় লাভবান হয় ষড়যন্ত্রকারী শক্তি।\n১৯৭৫ সালের ২৬ মার্চ সোহরাওয়ার্দী উদ্যানের জনসভায় বঙ্গবন্ধু বাকশাল ব্যবস্থার যে লক্ষ্য ও রূপরেখা উপস্থাপন করেছিলেন, তা বাস্তবায়িত হতে পারলে ব্রিটিশ ও পাকিস্তানি ঔপনিবেশিক শাসনের ধারাবাহিকতায় বাংলাদেশে বিদ্যমান রাষ্ট্রের স্থলে স্বাধীন দেশের উপযোগী বিকল্প রাজনৈতিক শাসন গড়ে উঠতে পারত।\nআমরা স্মরণ করব, স্বাধীনতালাভের অব্যবহিত পরেই তেমন একটি ব্যবস্থা কায়েমের দাবি করেছিলেন মুক্তিযুদ্ধে সবচেয়ে অগ্রগামী ও বঙ্গবন্ধুর আস্থাভাজন তরুণ নেতৃত্ব। কয়েক শত বছরে গেড়ে বসা ঔপনিবেশিক শাসনের কঠিন নিগড় ভেঙে দেশের সংখ্যাগরিষ্ঠ জনগণের উপযোগী রাষ্ট্রব্যবস্থা কায়েমের যথার্থ সময় ছিল তখন। কারণ মুক্তিযুদ্ধে জয়ী জনগণের স্বপ্ন, আকাঙ্ক্ষা ও সাহস তখন ছিল আকাশচুম্বী। সশরীরে না থাকলেও বঙ্গবন্ধুর নামেই মুক্তিযুদ্ধ করেছে মানুষ, অকাতরে জীবন দিয়েছে তাঁর নাম উচ্চারণ করেই। একমাত্র বঙ্গবন্ধুর পক্ষেই সম্ভব ছিল পাকিস্তান রাষ্ট্রযন্ত্রটি গুঁড়িয়ে দিয়ে মুক্তিযুদ্ধে জেগে ওঠা বিপুল শক্তি দিয়ে নতুন রাষ্ট্রব্যবস্থা গড়ে তোলা– তার সেনাবাহিনী ও প্রশাসন ব্যবস্থা গড়ে তোলা।\nকিন্তু সময়ের কাজ সময়ে না করার ফলে একদিকে সাধারণ মানুষ হতাশাগ্রস্ত হয়েছে, অন্যদিকে মুক্তিযুদ্ধের পরাজিত শক্তি বিদ্যমান রাষ্ট্রের সেনাবাহিনী, আমলাতন্ত্র, বিচার ব্যবস্থাসহ সমাজের গুরুত্বপূর্ণ সকল শাখায় নিজেদের সংগঠিত করেছে, ষড়যন্ত্র করেছে। মুক্তিযুদ্ধের অগ্রগামী অংশ যারা সেই ষাটের দশক থেকে বঙ্গবন্ধুর বিশ্বস্ত সহচর হিসেবে স্বাধীনতা ও মুক্তিসংগ্রাম ফলবতী করতে নিরবচ্ছিন্নভাবে কাজ করে গেছেন, স্বাধীনতার পরপর বঙ্গবন্ধুর নেতৃত্বে বিপ্লবী জাতীয় সরকারের সঠিক দাবিটি উত্থাপন করেছেন– জাসদ গঠন করে তাদেরই নেমে পড়তে হয় বঙ্গবন্ধুবিরোধী অবস্থানে।\nঅবশ্য যুদ্ধবিধ্বস্ত বাংলাদেশে সিরাজুল আলম খানের দিকনির্দেশনায় মুক্তিযুদ্ধের পরীক্ষিত শক্তির এত দ্রুত বঙ্গবন্ধুবিরোধী অবস্থান গ্রহণ সময়ের বিচারে সঠিক ছিল কিনা তা নিয়েও সঙ্গত প্রশ্ন আছে। তবে জাসদ নামে আবির্ভূত মুক্তিযুদ্ধের তারুণ্যমণ্ডিত রাজনৈতিক শক্তিকে একটি কার্যকর বিরোধী দল হিসেবে গড়ে উঠতে দিলে রাজনৈতিক শূন্যতায় নিমজ্জিত হত না বাংলাদেশ। ষড়যন্ত্রকারীরা শূন্যস্থান পূরণে সমর্থ হত না।\n১৯৭৫ সালের ১৫ আগস্ট খোদ আওয়ামী লীগ এবং রাষ্ট্রযন্ত্রের সকল শাখা বিশেষ করে সেনাবাহিনীর অভ্যন্তরে সংগঠিত ষড়যন্ত্রকারীরা সপরিবারে বঙ্গবন্ধু ও তাঁর ঘনিষ্ঠ আত্মীয়-পরিজনদের নির্মমভাবে হত্যা করে। বঙ্গবন্ধুর অত্যন্ত বিশ্বস্ত খোন্দকার মোশতাক ষড়যন্ত্রের মূল হোতা হলেও আওয়ামী লীগের অনেক কেন্দ্রীয় নেতা খুনি মোশতাকের সঙ্গে হাত মিলিয়েছিলেন। ব্যতিক্রম ছিলেন চার জাতীয় নেতা যাদের কারাগারে বন্দি অবস্থায় নিহত হতে হয়েছিল মোশতাকের নির্দেশে তার ঘাতক বাহিনীর হাতে।\nস্মর্তব্য, জাসদের কেউ মোশতাকের সঙ্গে হাত মেলায়নি, বরং তার বিরুদ্ধে রাজনৈতিক অবস্থান নেওয়ার কারণে কঠিন নিপীড়নের সম্মুখীন হন।\nজাতির জনকের নারকীয় হত্যাকাণ্ডে এক গভীর বেদনায় জাতি মুহ্যমান হয়েছিল। কিন্তু এর বিরুদ্ধে তাৎক্ষণিক কোনো প্রতিরোধ রচনা করতে পারেনি আওয়ামী লীগ বা তার সহযোগী সংগঠনগুলো। এতে স্পষ্ট বোঝা যায়, স্বাধীনতা ও মুক্তিযুদ্ধে নেতৃত্বদানকারী দলটি রাজনৈতিক আদর্শের জায়গায় কেমন অন্তসারশূন্য হয়ে পড়েছিল। বঙ্গবন্ধু হত্যাকাণ্ড এবং মুক্তিযুদ্ধবিরোধী শক্তির উত্থানের ক্ষেত্র প্রস্তুত করেছে জাসদ ও কর্নেল তাহের-– আওয়ামী লীগ ও তাদের সমর্থক সুশীল সমাজের এমন অভিমত দেওয়ার পূর্বে স্বাধীনতালাভের ঊষালগ্ন থেকে আওয়ামী লীগের আপন অবস্থান ও সে কারণে গণবিচ্ছিন্নতা বিষয়ে তাদের ভাবা উচিৎ।\nএবার বাংলাদেশে ৭ নভেম্বর সিপাহী-জনতার অভ্যুত্থান ও রাশিয়ার ৭ নভেম্বর শ্রমিক-সৈনিকদের অভ্যুত্থানের সঙ্গে তার তুলনামূলক চিত্রটি তুলে ধরার চেষ্টা করব।\nগণঅভ্যুত্থানমুলক রণনীতি বাস্তবায়নের লক্ষ্য নিয়ে জাসদ সেনাবাহিনীর অভ্যন্তরে বিপ্লবী সৈনিক সংস্থা গড়ে তোলার উদ্যোগ নেয়। আমরা দেখেছি, রাশিয়ায় ১৯১৭ সালে জারতন্ত্রের পতনের পর সেনা গ্যারিসনসমূহের অভ্যন্তরে সৈনিকেরা রাজনীতি চর্চা এবং তাদের প্রতিনিধি নির্বাচন করে সৈনিক সোভিয়েত গড়ে তোলার অধিকার পেয়েছিল। কিন্তু বাংলাদেশ সেনাবাহিনীতে তাদের সে অধিকার ছিল না। এমন অধিকার দিলে সেনা-শৃঙ্খলা বিঘ্নিত হবে, এমনটাই প্রচলিত ধারণা ছিল।\nবাস্তবে বাংলাদেশ সেনাবাহিনীতে সিপাহী নয়, সেনা-অফিসাররা একের পর এক ক্যু-দেতা এবং শৃঙ্খলাভঙ্গের ঘটনা ঘটিয়েছে। তারা সপরিবারে জাতির জনকের হত্যাকাণ্ডসহ পরবর্তীতে আরও হত্যাকাণ্ড ঘটিয়েছে। এসব রাষ্ট্রবিরোধী কাজে সাধারণ সিপাহীদের তারা কামানের খোরাক হিসেবে ব্যবহার করেছে। রাশিয়ায় যেখানে বলশেভিক ও অন্যান্য বিপ্লবী রাজনৈতিক দল আইনি কাঠামোর ভেতরে থেকেই সৈনিক সোভিয়েত গড়ে তুলতে পেরেছে, সেখানে জাসদকে কাজ করতে হয়েছে গোপনে।\nকর্নেল তাহের বাংলাদেশ সেনাবাহিনীতে তাঁর স্বল্পকালীন চাকুরিকালে প্রথমে সেনা সদর দপ্তরে অ্যাডজ্যুটেন্ট জেনারেল ও পরে কুমিল্লা সেনানিবাসে ৪৪ ব্রিগেডের অধিনায়ক হিসেবে পাকিস্তানি সেনাবাহিনীর মতো ব্যারাক আর্মির স্থলে উৎপাদনশীল গণবাহিনীর আদলে সেনাবাহিনী গড়ে তোলায় আত্মনিয়োগ করেন। এ কাজে তিনি অন্যান্য শীর্ষ সেনানায়কদের সহযোগিতা পাননি।\nগভীর পরিতাপের কথা, যেখানে বঙ্গবন্ধু নিজেই গণবিচ্ছিন্ন পাকিস্তান সেনাবাহিনীর বিরুদ্ধে দীর্ঘ সংগ্রাম করেছেন, নিজের জীবন বিপন্ন হয়েছে এমন সেনাবাহিনীর হাতে, সেখানে যুদ্ধাহত তাহের যিনি বঙ্গবন্ধুকে সেনাবাহিনীর অভ্যন্তরে ষড়যন্ত্র সম্পর্কে সাবধান করেছেন, তাঁকে আস্থায় না নিয়ে ষড়যন্ত্রকারী চাটুকারদের শীর্ষ পদে বহাল রেখেছেন বঙ্গবন্ধু।\nএখন জানা গেছে এরা সবাই বঙ্গবন্ধু হত্যাকাণ্ডের ষড়যন্ত্র সম্পর্কে অবহিত থাকলেও তার বিরুদ্ধে ব্যবস্থা নেননি। মুক্তিযুদ্ধবিরোধী ষড়যন্ত্র থেকে দেশকে রক্ষা করা এবং মুক্তিযুদ্ধের চেতনা বাস্তবায়নের আইনি অধিকার না থাকায় জাসদ ও তাহেরকে জীবনের ঝুঁকি নিয়ে তথাকথিত ‘বেআইনি’ পন্থায় বিপ্লব সাধনের পথে এগিয়ে যেতে হয়। এ ক্ষেত্রে লেনিনের বলশেভিক পার্টি যত সহজে ও ব্যাপকভাবে সৈনিক সোভিয়েত গড়ে তুলতে পেরেছিল, বাংলাদেশে জাসদের পক্ষে তা সম্ভব হয়নি। জাসদের ধারণায় ছিল ১৯৭৬ সালের মাঝামাঝি সময়ে গণঅভ্যুত্থানের মাহেন্দ্রক্ষণটি উপস্থিত হবে।\nবাস্তবে তার প্রায় এক বছর আগে বঙ্গবন্ধু হত্যাকাণ্ডের মধ্য দিয়ে সময়ের আগে অভ্যুত্থান সংগঠনের বিশাল দায়িত্ব জাসদের কাঁধে এসে পড়ে। আমরা দেখেছি রাশিয়ায় জেনারেল কর্নিলভের ক্যু-দেতা পরাস্থ করার পরে পেট্রোগ্রাড ও মস্কো সেনা হেডকোয়ার্টারে সৈনিক প্রতিনিধি সোভিয়েতে বলশেভিক সংখ্যাগরিষ্ঠতা অর্জিত হয়। একই সঙ্গে রুটি, জমি ও শান্তি অর্জনের জন্য অন্তর্বর্তীকালীন বুর্জোয়া সরকারের হাত থেকে সোভিয়েতের হাতে ক্ষমতা হস্তান্তরের বলশেভিক দাবি বিপুল জনপ্রিয়তা লাভ করে এবং স্বতস্ফূর্তভাবে সারা রাশিয়ায় সোভিয়েত গড়ে উঠে। এমন প্রেক্ষাপটে বলশেভিক অভ্যুত্থান সংগঠিত হয় ও তা জয়লাভ করে।\nবিপ্লবের পূর্বশর্ত হচ্ছে শ্রমিক শ্রেণির সুসংগঠিত অগ্রবর্তী রাজনৈতিক দল। রাশিয়ায় সমাজতান্ত্রিক বিপ্লব সংগঠনের জন্য লেনিনের নেতৃত্বে বলশেভিক পার্টি তেমন অগ্রবর্তী দল হিসেবে অবস্থান করছিল। ১৯০৫ সালে জারতন্ত্রের বিরুদ্ধে সূচিত বিপ্লব যা পরাজিত হয়েছিল তাকে ভবিষ্যৎ সমাজ বিপ্লবের ড্রেস রিহার্সেল হিসেবে উল্লেখ করেছিলেন লেনিন। ১২ বছর ধরে এই বিপ্লব থেকে শিক্ষা নিয়ে রাজনৈতিক ও সাংগঠনিকভাবে প্রস্তুতি নিয়েছিল বলশেভিক পার্টি।\nবাংলাদেশে যেখানে তেমন পার্টির ভ্রুণই সৃষ্টি হয়নি সেখানে মতের অমিল সত্ত্বেও বাংলাদেশে এত তড়িঘড়ি বঙ্গবন্ধুর সরাসরি বিরুদ্ধাচরণে গিয়ে জাসদের আত্মপ্রকাশ না ঘটিয়ে তাঁর সঙ্গে অবস্থান করেই আদর্শগত লড়াই চালিয়ে যাওয়া হয়তো রাজনৈতিক প্রজ্ঞা ও বিবেচনাপ্রসূত সিদ্ধান্ত হত। সিরাজুল আলম খান এ ক্ষেত্রে হয়তো ভুলই করেছেন। তবে সে সময়কার মুক্তিযুদ্ধ-ফেরত তরুণ বিপ্লবীদের চেতনা ও আকাঙ্ক্ষার প্রতিফলন হয়তো ঘতেছিল তার মধ্য দিয়ে।\nবঙ্গবন্ধু হত্যাকাণ্ডের মধ্য দিয়ে বাংলাদেশ রাষ্ট্রটি একটি তরল অবস্থায় পতিত হয়েছিল। রাষ্ট্রের শক্তিশালী স্তম্ভ সেনাবাহিনীতে ক্যু পাল্টা-ক্যুর ফলে বুর্জোয়া শ্রেণি বিশৃঙ্খল ও বিপর্যস্ত অবস্থায় পতিত হয়। ৩ নভেম্বর ব্রিগেডিয়ার খালেদ মোশাররফের নেতৃত্বে ক্যু-দেতা সৈনিকদের বিভিন্ন অংশকে মুখোমুখি অবস্থানে দাড় করিয়ে দেয়। তারা বিদ্রোহী হয়ে ওঠে। বিপ্লবী সৈনিক সংস্থা জাসদের সঙ্গে যোগাযোগ করে। যে অভ্যুত্থানের কথা এতদিন তারা শুনে এসেছে তা দ্বারে কড়া নাড়ছে, এমনটাই মনে করে তারা। গণঅভ্যুত্থানে জাসদের কাছে নেতৃত্ব চায় তারা। এমন পরিস্থতিতে বিপ্লবী পার্টির তড়িৎ এবং যথার্থ রাজনৈতিক সিদ্ধান্ত গ্রহণ ছিল জরুরি। দেশে জরুরি অবস্থা, অধিকাংশ নেতা-কর্মী কারাগারে, সাংগঠনিক যোগাযোগ দুর্বল।\nএমন অবস্থায়ও ঢাকায় অবস্থানকারী সিরাজুল আলম খান, কর্নেল তাহের, হাসানুল হক ইনু, ড. আখলাকুর রহমান ও অন্যান্য শীর্ষ নেতৃবৃন্দ ৪ নভেম্বর থেকে ৬ নভেম্বর সন্ধ্যা পর্যন্ত একের পর এক সভা ও পরিস্থতির পর্যালোচনা করেন। শেষ পর্যন্ত ৭ নভেম্বর রাতে কর্নেল তাহেরের নেতৃত্বে সিপাহী-জনতার অভ্যুত্থানের রাজনৈতিক সিদ্ধান্ত গৃহীত হয়। যদিও প্রথমে স্থির হয়েছিল সেনাবাহিনীতে প্রাসাদ ষড়যন্ত্রের বিরুদ্ধে ৯ নভেম্বর জাসদের আহবানে হরতাল পালিত হবে। তাকে কেন্দ্র করে রাস্তায় থাকবে শ্রমিক-ছাত্র-জনতা। তার সঙ্গে সমন্বয় করে অভ্যুত্থানের যথার্থ ক্ষণটি নির্ধারণ করা হবে। কিন্তু তার আগেই ঢাকা ক্যান্টনমেন্টে সাধারণ সিপাহীদের মধ্যে বিস্ফোরন্মুখ অবস্থা সৃষ্টি হওয়ায় অভ্যুত্থানের তারিখটি এগিয়ে ৭ নভেম্বর স্থির হয়।\nতাহেরের নেতৃত্বে অভ্যুত্থানের মূল লক্ষ্যসমূহ অর্জিত হয়েছিল। তবে বন্দি জিয়াউর রহমানকে মুক্ত করতে পারলেও তাকে ক্যান্টনমেন্টের বাইরে তাহেরের কাছে নিয়ে আসতে ব্যর্থ হয় দায়িত্বপ্রাপ্ত সিপাহী ইউনিটটি। মুক্ত জিয়ার বাকচাতুর্যে বিভ্রান্ত হয়েছিল সিপাহীরা। এই ত্রুটি অভ্যুত্থানে বিশাল বিপর্যয়ের কারণ হয়ে দেখা দিয়েছিল। ক্যান্টনমেন্টে মুক্ত জিয়া দ্রুত দক্ষিনপন্থী সেনা-অফিসারদের সঙ্গে যোগাযোগ করতে সমর্থ হন।\nদ্বিতীয় মহাবিপর্যয়টি ছিল পরিকল্পনা অনুযায়ী জাসদের পক্ষ থেকে ঢাকার রাস্তায় সংগঠিত শ্রমিক ও ছাত্রদের সমাবেশ ঘটাতে ব্যর্থতা। বিপ্লবী সৈনিক সংস্থার অভ্যুত্থানী সিপাহীরা অস্ত্রসহ সেনানিবাস ছেড়ে এলেও অস্ত্রসজ্জিত করার মতো শ্রমিক ও ছাত্রদের তারা পায়নি। তাই সিপাহী-জনতার অভ্যুত্থান হয়ে উঠতে পারেনি ৭ নভেম্বর অভ্যুত্থান। অভ্যুত্থানী সিপাহীদের দায়িত্বপ্রাপ্ত একটি দল ঢাকা কেন্দ্রীয় কারাগারের ফটক খুলে দিলেও কয়েক হাজার রাজবন্দি নেতার সিদ্ধান্তহীনতায় কারাগার থেকে বেরিয়ে আসেনি। বেতারে অভ্যুত্থানের ঘোষণা প্রচার করতে পারলেও তা যে জাসদের সিদ্ধান্তে কর্নেল তাহেরের নেতৃত্বে সূচিত হয়েছে তা-ও প্রচারিত হয়নি। জনগণ থকে যায় অন্ধকারে।\nএসবই ছিল জাসদ নেতৃত্বের গুরুতর ভুল। অভ্যুত্থান বা বিপ্লব ছেলেখেলা নয়। একবার সিদ্ধান্ত নেওয়ার পর তা বাস্তবায়নে দোদুল্যমানতা কী ভয়াবহ বিপর্যয় ডেকে আনে তাই দেখা গেছে ৭ নভেম্বরের অভ্যুত্থানে। জিয়াউর রহমান কর্তৃক অভ্যুত্থানের নেতা তাহের ও অসংখ্য সিপাহীর ফাঁসি এবং জাসদের শীর্ষনেতাদের দীর্ঘমেয়াদী সাজা প্রদানের মধ্য দিয়ে প্রতিবিপ্লবী জিয়াউর রহমান ক্ষমতা পাকাপোক্ত করেন। বাংলাদেশ মুক্তিযুদ্ধবিরোধী স্বৈরশাসকদের দীর্ঘমেয়াদী শাসনে নিপতিত হয়।\nজাসদের উদ্ভব, রণনীতি, আন্দোলন-সংগঠন এবং ৭ নভেম্বর অভ্যুত্থান পরিকল্পনা ও তার প্রয়োগ ইত্যাদি পর্যালোচনা করে যে সকল ভুলের কারণে বাংলাদেশে ৭ নভেম্বর অভ্যুত্থান জয়ী হতে পারেনি আমার বিবেচনায় তার সারসংক্ষেপ এবারে তুলে ধরব।\nসমাজবিপ্লবের মাধ্যমে বাংলাদেশে একটি সাম্য ও ন্যায়ভিত্তিক সমাজ গড়ার ক্ষেত্রে জাসদ মস্কো বা পিকিংপন্থা নয়, বরং বাংলাদেশের ‘বাস্তব অবস্থার বাস্তব বিশ্লেষণকে’ মার্কসবাদের যথার্থ প্রয়োগ বলে বিবেচনা করেছে। এই রাজনৈতিক বিবেচনা ছিল জাসদের মৌলিক শক্তি।\nসমাজতান্ত্রিক বিপ্লব সাধনের জন্য প্রয়োজন মার্কসবাদী চিন্তায় সুসজ্জিত শ্রমিক শ্রেণির অগ্রবর্তী পার্টি। জাতীয় সমাজতান্ত্রিক দল সে ধরনের পার্টি ছিল না। কিন্তু আন্দোলন-সংগ্রামের মধ্য দিয়ে এই গণভিত্তিক দলের অভ্যন্তরে একটি বিপ্লবী পার্টি গড়ে তোলার চিন্তা ছিল জাসদ নেতৃত্বের। সে লক্ষ্যে মার্কস-অ্যাঙ্গেলস-লেনিন-মাওসেতুংএর মৌলিক রচনা ছাড়াও বাংলাদেশসহ বিদেশি সাহিত্য পাঠের জন্য পার্টির বিভিন্ন স্তরে পাঠচক্র ও পার্টি সেল গড়ে তোলার প্রক্রিয়া শুরু করা হয়। দলের তাত্ত্বিক মুখপত্র হিসেবে ‘সাম্যবাদ’ ও আন্দোলন-সংগ্রামের খবর প্রচারের জন্য ‘লড়াই’ বের করা হয়। ‘দৈনিক গণকণ্ঠ’ ছিল জাসদের নিজস্ব দৈনিক। এ সবই ছিল ইতিবাচক ও বিপ্লবী। কিন্তু উন্মুক্ত রাজনীতির সুযোগ একে একে বন্ধ হয়ে যাওয়ায় জাসদের বিপ্লবী পার্টি গঠনের কাজ খুবই সীমিত হয়ে পড়ে।\nদুটো ক্ষেত্রে জাসদ বড় ভুল করেছে। সময়ের আগে রাজনৈতিক দল হিসেবে আত্মপ্রকাশ এবং সময়ের আগে গণঅভ্যুত্থান করতে যাওয়া। যখন অভ্যুত্থান সংগঠনের বিশাল দায়িত্ব সময়ের আগেই জাসদের স্কন্ধে অর্পিত হয়, তখন তা পালনে এক অর্থে জাসদ অপারগ হয়। বিপ্লবী গণঅভ্যুত্থান একটি বিশাল কর্মযজ্ঞ। মুষ্টিবদ্ধ পাঁচটি আঙুল সমন্বিতভাবে খুলতে ও বন্ধ করতে হয় এ সময়। জাসদ তা করতে পারেনি।\nবিপ্লবের মূল চালিকাশক্তি রাজনীতি সচেতন শ্রমিক ও ক্ষেতমজুর-গরিব কৃষকদের ব্যাপক বিস্তৃত সংগঠন। শিক্ষিত মধ্যবিত্ত শ্রেণির মধ্যে জাসদের ভালো অবস্থান থাকলেও শ্রমিক-কৃষক-মেহনতি জনতার মধ্যে শক্তিশালী সংগঠন গড়ে তুলতে পারেনি জাসদ। ৭ নভেম্বরের অভ্যুত্থানে তা প্রকটভাবে ধরা পড়ে।\nঅভ্যুত্থান পরিকল্পনায় শত্রু-মিত্র চিহ্নিত করতে হয় সঠিকভাবে। কাছের ও দূরের মিত্রদের সঙ্গে ঐক্যের বিবেচনাটি রাখতে হয়। ক্রমাগত সমন্বয় সাধন করতে হয় সে ঐক্যে। এ কাজে জাসদ পারঙ্গমতা প্রদর্শন করতে পারেনি।\nবিপ্লবী গণঅভ্যুত্থযা গোপন বিষয় নয়, তাকে জনগণের সামনে ব্যাপকভাবে উন্মুক্ত করতে হয়, জনগণকে সম্পৃক্ত করতে হয়। ৭ নভেম্বরে জাসদ জনগণ, এমনকি দলকেও অভ্যুত্থানের সঙ্গে সম্পৃক্ত করতে পারেনি।\nপ্রতিবিপ্লবের কাছে ৭ নভেম্বর সিপাহী-জনতার অভ্যুত্থানের পরাজয়ের মৌলিক কারণগুলো আমার একান্ত নিজস্ব বিবেচনা। এসবের দায়ভাগ সম্মিলিতভাবে আমাদের সকলের যারা মুক্তিযুদ্ধ-পরবর্তী বাংলাদেশে সমাজবদলের দুরুহ লড়াইয়ে অবতীর্ণ হয়েছিলাম। নতুন প্রজন্ম আমাদের ভুলগুলো থেকে শিক্ষা নিয়ে বর্তমান বাস্তবতায় তাদের বিপ্লবী করণীয় নিজেরাই নির্ধারণ করবে এই আস্থা ও বিশ্বাস স্থাপন করছি অক্টোবর সমাজতান্ত্রিক বিপ্লবের শতবর্ষপূর্তিতে।


রিমান্ড শেষে কারাগারে মুফতি ইব্রাহীম - Swadesh Bani\n২ অক্টোবর ২০২১ | সময় ১৯:২৪ Swadeshbani\nস্বদেশবাণী ডেস্ক: মোহাম্মদপুর থানায় দায়ের করা ডিজিটাল নিরাপত্তা আইনের মামলায় ইসলামিক বক্তা মুফতি কাজী ইব্রাহীমকে রিমান্ড শেষে কারাগারে পাঠিয়েছেন আদালত। শনিবার (২ অক্টোবর) ঢাকার মেট্রোপলিটন ম্যাজিস্ট্রেট শাহিনুর রহমানের আদালত জামিন নামঞ্জুর করে তাকে কারাগারে পাঠানোর আদেশ দেন।\nএর আগে মামলার তদন্ত কর্মকর্তা ডিবি পুলিশের সাইবার এন্ড স্পেশাল ক্রাইম বিভাগের এসআই (নি.) মো. হাসানুজ্জামান রিমান্ড শেষে কাজী ইব্রাহীমকে আদালতে হাজির করে কারাগারে আটক রাখার আবেদন করেন। কাজী ইব্রাহীমের পক্ষে অ্যাডভোকেট আব্দুর রাজ্জাক জামিন আবেদন করেন। রাষ্ট্রপক্ষ থেকে জামিনের বিরোধীতা করা হয়। উভয়পক্ষের শুনানি শেষে আদালত জামিন নামঞ্জুর করে তাকে কারাগারে পাঠানোর আদেশ দেন।\nমোহাম্মদপুর থানার আদালতের সাধারণ নিবন্ধন শাখার কর্মকর্তা পুলিশের উপ-পরিদর্শক শরিফুল ইসলাম এ তথ্য জানান।\nগত ২৯ সেপ্টেম্বর কাজী ইব্রাহীমের দুই দিনের রিমান্ড মঞ্জুর করেন আদালত। সম্প্রতি ওয়াজমাহফিল, ইউটিউব, ফেসবুকসহ বিভিন্ন মাধ্যম ব্যবহার করে মুফতি কাজী ইব্রাহীম নানান বক্তব্য দিয়ে আলোচিত-সমালোচিত হন। তার বক্তব্যের অনেক ভিডিও সামাজিক যোগাযোগ মাধ্যমে ভাইরাল হয় ।\n২৮ সেপ্টেম্বর ভোরে মোহাম্মদপুরের জাকির হোসেন রোডের বাসা থেকে ইব্রাহীমকে গোয়েন্দা পুলিশ কার্যালয়ে নিয়ে যাওয়া হয়। জিজ্ঞাসাবাদ শেষে তাকে গ্রেপ্তার করার কথা জানানো হয়।\nজেড এম রানা নামের এক ব্যক্তি মঙ্গলবার রাতে প্রতারণার মামলাটি দায়ের করেন। তবে ডিজিটাল নিরাপত্তা আইনের মামলাটি করা হয়েছে গোয়েন্দা পুলিশের পক্ষ থেকে।\nএদিকে গোয়েন্দা পুলিশের মামলায় সামাজিক যোগাযোগ মাধ্যমসহ বিভিন্নভাবে ‘উগ্র বক্তব্য’ দেওয়ার অভিযোগ আনা হয়েছে।\nমাদক-দুর্নীতির চক্র ভেঙে না দেয়া পর্যন্ত অভিযান চলবে\nসেপ্টেম্বর ২৩, ২০১৯ সেপ্টেম্বর ২৩, ২০১৯ Swadeshbani\nসেনাবাহিনী প্রধানের সঙ্গে যুক্তরাজ্যের হাইকমিশনারের সৌজন্য সাক্ষাৎ\nআগামী ১০ ডিসেম্বরের মধ্যে আ.লীগের সম্মেলনের নির্দেশ


সাত উপায়ে আপনি আপনার সন্তানের ক্ষমা প্রতিরোধ করতে পারি | মা - 2012\nকিভাবে আমি আমার সন্তানের জন্য সীমানা নির্ধারণ করতে পারি?\nআমি কিভাবে এই সীমার মধ্যে রাখতে পারি?\nআমার সন্তান যখন চায় তখন আমি কীভাবে তা মোকাবেলা করব?\nআমি কিভাবে করব যদি আমি কিছু ভুল আছে আমার সন্তানের কিনা নিশ্চিত নই?\nআমার সন্তানকে কি আমি কাজ দিতে পারি?\nআমি কিভাবে আমার সন্তানের হতাশা মোকাবেলা করতে সাহায্য করতে পারি?\nকীভাবে আমি আমার সন্তানকে তার পুরস্কার অর্জন করতে উৎসাহিত করতে পারি?\nThorium: An energy solution - THORIUM REMIX 2011 (জুন 2019).\nশিক্ষিত ভাল আচরণ সঙ্গে একটি যুক্তিসম্মত সন্তান, কখনও কখনও গুরুত্বপূর্ণ ""কোন ""বলতে। সৌভাগ্যবশত, বিদ্রূপে বিচলিত আচরণকে সোজা করার জন্য সহজ পদক্ষেপগুলি রয়েছে।\nআপনি এটা পরিষ্কার করতে পারেন যে এটি কী অনুমোদিত এবং কি না। যদি আপনি কোনও স্থান ছেড়ে যান, তবে পরে আর্গুমেন্ট তর্ক করুন। এটির একটি ভাল উদাহরণ যখন আপনার সন্তানের একটি অস্বাস্থ্যকর নাক জন্য জিজ্ঞাসা। ""ঠিক আছে, আপনার একটি বিস্কুট থাকতে পারে"" এবং ""আপনি একটি বিস্কুট থাকতে পারে মধ্যে পার্থক্য মনোযোগ দিন, কিন্তু আরো জন্য আমাকে জিজ্ঞাসা করবেন না। তারপর এটি শেষ। ""প্রথম সংস্করণটি অন্য কুকি বাদ দেয় না। দ্বিতীয় সংস্করণ এটি আপনার সন্তানের স্পষ্ট করে তোলে যে রণকৌশল জন্য আরও জায়গা নেই।\nএক মানে এক এটা কোনও কুকি নেই বলার সহজ, এবং তারপর আপনি নিজেকে জিজ্ঞাসা করুন: অন্য বিস্কুট সত্যিই আজ আঘাত করবে? তবে, দীর্ঘমেয়াদি চিন্তা করা গুরুত্বপূর্ণ। আপনার সন্তানের বুঝতে অসুবিধা হচ্ছে যে কিছু দিনের মধ্যে দুটি বা তিনটি কুকি খাওয়া ঠিক কি না, অন্যথায় শুধুমাত্র একজনকেই অনুমতি দেওয়া হয়। এটি ক্রোধের হিংস্র বিস্ফোরণ হতে পারে কারণ এটি সামঞ্জস্যহীনতার অভাবের কারণে হতাশ। নিয়মিতভাবে নিয়মগুলি প্রয়োগ করা উচিত এবং তারপর তাদের সাথে স্টিকিংভাবে ক্রমাগত চিন্তা করে আপনার উভয় পক্ষে এটি সহজ করে তুলুন\nভিক্ষা করতে দেবেন না প্রথমবার যখন আপনি দেন, তখন আপনার সন্তানকে দেখান যে এটি কাজ করে। এবং পরবর্তী সময়ে এটি এমন কিছু দেখায় যা এটি চায়, এবং আপনি ""না"" বললে ভিক্ষা শেষ হয় না। যতক্ষণ না আপনি আবার দিতে দেবেন ততক্ষণ পর্যন্ত এটি জিজ্ঞাসা করবে। যদি আপনি শুরু থেকে ডান ভিক্ষা উপেক্ষা করেন, এটি দেখায় যে এটি সময় অপচয় এবং আপনি অনেক চাপ বাঁচান।\nআপনার সন্তান যদি আপনাকে কিছু জিজ্ঞাসা করে এবং আপনার যদি এটি অনুমোদন করা হয় তবে আপনি নিশ্চিত নন, দয়া করে ব্যাখ্যা করুন কেন এটি একটি ভাল ধারণা। উদাহরণস্বরূপ, আপনি যদি আপনার সমস্ত খেলনা পরিষ্কার করে ফেলেছেন এবং এখন আপনি সত্যিই একটি ডিভিডি দেখতে চান, তাহলে আপনি যদি ভালো হয়ে থাকেন তবে আপনি ""হ্যাঁ"" বলবেন এবং আপনার সন্তানের সাথে এটিও ব্যাখ্যা করবেন।\nআপনি যখন আপনার বাচ্চাকে সহজ কাজগুলিতে পরিচয় করিয়ে দেন, তখন আপনি প্রথম দিকে দায়িত্ব নিতে শিখবেন। গুরুত্বপূর্ণ বিষয় হল যে এটি আপনি কি এবং এটি একাকী এটি করতে হবে না।উদাহরণস্বরূপ, যদি আপনি লন্ড্রি স্তব্ধ বললে তাকে সম্ভবত ঝুড়ি থেকে লন্ড্রি পৌঁছানোর উপস্থাপন আস্বাদিত করে তোলে। তাকে ধন্যবাদ দিয়ে আপনার সন্তানকে দান করুন এবং তাকে বলুন যে এটি কতটা সাহায্য করেছে। আপনি খুঁজে পাবেন যে এটি স্বেচ্ছায় একটি পুরো সিরিজের কাজ বাড়ির মধ্যে!\nএটা স্বাভাবিক যে আপনি আপনার সন্তানের উদাসীন দেখতে পছন্দ করেন না, তবে হতাশা জীবনের অনিবার্য! আপনার সন্তানের ছোট জিনিস দিয়ে খুঁজে বের করে যদি - আপনি একটি শপিং সফর কাঙ্ক্ষিত নতুন পুতুল কিনতে করবেন না - এটি তা মোকাবেলা করার গুরুত্বপূর্ণ দক্ষতা বিকাশ। আপনার সন্তানের বড় হয়ে গেলে এইগুলি বড় মান হবে।\nআপনার সন্তনকে ক্ষমা করার সবচেয়ে সহজ উপায় হল তাকে যা দিতে চায় তাকে দিতে হয়। ""ঠিক তাই"" থেকে ভাল আচরণের জন্য পুরস্কার হিসাবে উপহার দিতে এটা অনেক ভালো। তাই আপনার ছাগলছানা একটি নতুন খেলনা আছে চায় যদি, আপনি বড় তালিকা সেট আপ এবং আপনি এটি কিনতে প্রয়োজন কিভাবে অনেক বড় সেট করতে পারেন। প্রতিটি সময় এটা কিছু ভাল না, এটি একটি তারকা চিহ্ন দিন। এটি অবশেষে এটি পছন্দ করে পায় যখন কৃতিত্বের একটি বাস্তব জ্ঞান আছে। এবং আপনার সন্তানের মঞ্জুর জন্য এটি গ্রহণ করা হয় না।


attention [আটেন্‌শ্‌ন্] (noun) ১ [Uncountable noun] মনোযোগ; অভিনিবেশ; অবধান; মনোনিবেশ: I did not pay attention to what he said. The advocate called/invited attention to the statement of the investigating officer. You need not shout to attract attention. Attention Mr Dickson. (বাণিজ্যিক বা দাফতরিক পত্রবিনিময়ে) দৃষ্টি-আকর্ষণ; মি: ডিকসন। ২ (প্রায়ই plural) যত্ন; খাতির: The fellow travellers showed the lonely woman many little attentions. তার সুখস্বাচ্ছন্দ্যের প্রতি খেয়াল রেখেছে। Asapretty and wealthy young lady she received attentions fromahost of admirers. pay one’s attentions toalady প্রণয়নিবেদন করা; হৃদয়জয়ের চেষ্টা করা। ৩ [Uncountable noun] (সামরিক) অস্ত্রাভ্যাসকালে ঋজু ও স্থির হয়ে দাঁড়ানোর ভঙ্গিবিশেষ; সাবধান: come to/stand at attention; (সামরিক হুকুম): Attention! (সংক্ষিপ্তরূপ ’shun [শান্]).\nattest [আটেস্‌ট্] (verb transitive), (verb intransitive) ১ প্রমাণ/প্রমাণিত করা; প্রত্যয়ন করা: was amply attested by the subsequent events. There is enough evidence to attest fact that ….. attestasignature স্বাক্ষর সত্যায়িত/প্রত্যায়িত করা। attested milk/cattle (জীবাণু/রোগমুক্ত বলে) সত্যায়িত দুধ/গবাদি পশু। ২ শপথপূর্বক ঘোষণা করা; (কাউকে) হলফ করানো; শপথপূর্বক ঘোষণা করানো: The witness was not ready to attest what he said. ৩ (আনুগত্যের শপথ উচ্চারণের মাধ্যমে) সেনাবাহিনীতে ভর্তি করা। ৪ attest to সাক্ষ্য দেওয়া; প্রমাণ করা; প্রতিপন্ন করা: facts which attest to his extraordinary merits. attestation [আটেস্‌টেইশ্‌ন্] (noun) সাক্ষ্য; প্রত্যয়ন; প্রতিপাদন।\namount [আমাউন্‌ট্] (verb intransitive) amount to মোট (এই) পরিমাণ হওয়া; সমপরিমাণ হওয়া; সমার্থক হওয়া: His debts amount to Tk 25,000; What he said amounted to defying his old guru. amount (noun) ১ মোট পরিমাণ: He has been able so far to pay only half that amount. ২ [Countable noun] পরিমাণ: She spentalarge amount of money on her daughter’s wedding. any amount of বিপুল পরিমাণ: People say he has any amount of money, তার প্রচুর টাকা আছে। in large/small, etc amounts (একবারে) বেশি/অল্প ইত্যাদি পরিমাণে।